Lasik Pada Harga Jimat, Mata Saya Terus Cerah Selepas Hari Kedua Pembedahan

Pengalaman Lasik surgery saya pada harga murah!

Ramai dok tunggu I post pasal ni sejak dari hari operation hihi. Ok sudah 5 hari. Dah boleh tengok fon lama-lama. Meh nak kongsi dengan u ols.

Sebenarnya dah lama ai ol mengidam nak buat Lasik surgery ni since half of my life pakai spek (dari umur 15 tahun). Kalau boleh tak mau dah pakai spek nak free je mata. Sebab ai ols suka make up tapi jadi tak cantik sebab pakai spek . Nak pakai contact lens cepat kering lagipun takut juga infection dan hargasebulan pun dah RM60 tu.

After being recommended by my friend Siti Fatimah Mohd Abu Bakar memang berbunga hati nak buat Lasik di Advance Vision. Kawan saya ni dah buat hampir 3 tahun dan masih power tak naik sampai sekarang.

Untuk buat Lasik di Advance Vision ni adalah by appointment. Since ai ols dari Kedah so call awal-awal untuk book for session.

Lasik surgery hanya dibuat setiap hari Jumaat sahaja. Setiap patient akan di-screening sama ada layak atau tidak untuk lasik surgery. Selepas surgery akan ada 5 kali check-up dengan doktor.

Nak senang, pada yang duduk jauh boleh book untuk screening pada hari Khamis, Jumaat surgery dan Sabtu first check up. Jimat la sikit kan. Untuk booking and lock date u ols kena byr RM300 by bank in kepada diorang n e-mailkan slip bayaran.

Screening diorang akan periksa power spek, periksa power mata manually and by computer. Periksa ketebalan kornea dan banyak lagilah kriterianya. Nanti consultant diorang akan terangkan, jangan risau. Yang penting 1 hingga 2 minggu sebelum surgery make sure u ols tak pakai contact lens ya.

Nanti u ols kena tanda tangan surat pengakuan yang u ols memang tak pakai contact lens sekurang-kurangnya 1 minggu sebelum surgery. Kalau u ols tipu nanti void all warranty.

Masa screening ni juga uols kena bayar baki payment. Kena setel semua. Kalau tak ada cash boleh pakai kad kredit, Maybank boleh buat installment free interest. Jimattt…

Day of surgery, uols kena mandi bersih-bersih, tak boleh pakai apa-apa wangian, make up, getah rambut dan kalau u ols berhijab, please pakai inner neck sbb nanti doktor akan suruh buka tudung atau shawl tu. Bawa siap-siap spek mata hitam untuk pakai selepas surgery.

Masa tunggu giliran depa akan bagi siap-siap ubat dalam bag kertas. Doktor akan panggil 2 by 2 untuk naik ke bilik surgery. Nurse akan iring ke atas. Ubat yang depa bagi tu bawa skali. U ols akan diberi baju dan hair cover.

Nurse akan titiskn ubat kebas. Tak ada injection ya. Titis je dalam mata. Banyak kali juga depa titis. Bila nak smpai giliran depa akan panggil masuk bilik asing dan tunggu doktor panggil.

Masuk bilik operation ada lebih kurang 8 nurse dan doktor. Mesin besooorrr .. Dup dap dup dap…

Tidur dan doktor akan start surgery . Sebelah mata hanya 5 minit sahaja. So both eyes 10 minutes.

Mula-mula doktor akan salotape mata atas dan bawah dan pasang alat untuk tak bagi eyeball gerak-gerak.

Pastu dia akan start hiris kornea mata kita, (doktor panggil flap kornea) tak sakit tapi kita boleh dengar bunyi pisau dan rasa. Once kornea kita dihiris dan flap diangkat penglihatan kita akan jadi zero iaitu buta untuk beberapa saat.

Yupp.. jangan takut sebab ini normal. Memang hitam buta dengan hitam pejam mata sangat tak sama. Huhu…

Lepas tu doktor akan start laser, masa laser ni memang bau u ols. Bau terbakar macam rambut terbakar. Pastu doktor akan cuci dengan air yang banyak sebelum tutup flap tu. Ada sedikit rasa seriau masa ni. Lepas siap, next eye pulak…

Ahhaha… Takutkan, tapi sepanjang proses ni langsung tak sakit.

Lepas siap, nurse akan bawa u ols tunggu kat sofa di luar. Bilik atas tu semua gelap ada sikit ja lampu. Tunggu sampai u ols rasa stabil. Memang dah tak pakai spek dah ya masa ni.

Doktor akan keluar dan periksa mata kita. Masa ni 50% eyesight dah pulih.

Once u ols rasa ok bolehlah pakai spek hitam dan balik.

Saya nasihatkan u ols carilah hotel yang dekat-dekat dengan klinik ni sebab ai ols dok hotel di Shah Alam, nak balik hazab jemm dan bila ubat kebas habis, menangis u olsss. Mata tak boleh buka macam ada cabai dalam mata.

Pedihhhh yang amat. Pastu air mata keluar tanpa henti. Bayangkan dok dalam kereta pula. Adoilaaaaa….

Tapi lepas sampai hotel terus makan ubat yang diorang bagi then tidur lebih kurang 4-5 jam, bangun je terus hilang sakit tu. Just rasa tak selesa di mata macam pakai contact lens yang kering. Tuje. Jadi, ada baiknya ambil hotel dekat dan balik je sebelum ubat kebas habis u ols lena siap-siap.

Esoknya, adalah first check up. Ada 5 check up after surgery.

1 day after, 1 week after, 1 month after, 3 months after and 6 months after.

So, kena pelan cuti siap-siap pada yang duduk jauh. Setiap check up doktor akan jumpa patient hanya dari pukul 9 hingga 11 pagi sahaja. After that tak ada dah. Kena mai awal na…

First check up penglihatan saya dah pulih 80%. Lepas surgery anda tak dibenarkan berenang, berkebun, bersukan sekurang-kurangnya 3 minggu. Mata tak boleh masuk air dan peluh sebab takut infection . So mandi badan lebih kepala sikit-sikit ja naaa.

Make up mata tak boleh selama 3 minggu, dan kena pakai pelindung mata waktu tidur untuk 5 malam. Takut tertenyeh tanpa sengaja. Ahhahaha…. Kena titis 3 jenis ubat 5 kali sehari. Pakai spek mata hitam kalau dok tengok panas. Jangan tengok fon sangat, tukar kepada setting gelap dan big font.

So far dah 5 hari, Alhamdulillah. Masih tak percaya yang mata dah nampak. Bangun pagi je mesti cari spek ahhaha sebab dah biasa.

Lepas tu paling best boleh baca jarak jauh, boleh cam muka orang dari jauh. Orang dah tak kata sombong. So far memang tak sakit hanya rasa mata kering sikit sahaja. Macam pakai contact lens.

Punya panjang dok cerita lupa nak cerita harga. U ols mesti terkejut, sebab sangat reasonable.

Ada dua pakej, first is standard RM2888 + RM80 (dah termasuk screening , consultation, ubat, surgery, check up, lifetime warranty). Satu lagi custom, RM5888 + RM80.

Beza dua ini ialah cuma pada lapisan yang akan dilaser dan bentuk kornea after surgery. Pada yang power bawah 500 ambil je yang standard sebab memang tak banyak pun yang kena laser unless power u ols tinggi bolehlah ambil pakej mahal sikit. Tapi kalau tak nak yang mahal nak yang murah pun boleh je (boleh bincang dengan consultant nanti).

For me sangat reasonable harganya dan tak sangka serendah RM2000 boleh dapat balik penglihatan sempurna. Tiap-tiap tahun buat spek pun kos tinggi juga. Satu lagi yang paling best, dengan hanya RM2888 + RM80 tu u ols dapat lifetime warranty.

Maksudnya, kalaulah ditakdirkan power naik balik, makanya just walk in free of charge untuk buat Lasik balik. So far, as mentioned by my consultant paling tiggi power yang naik balik adalah 250 itu pon power asal owner tu adalah 1000. Jadi bagi ai ols sangatlah tak rugi melabur untuk kesihatan mata tambah lagi pula lifetime warranty.

Kat bawah ai ols share picture,contact number and location pada u ols yang berminat nak buat Lasik kat Advance Vision. Saya halalkan u ols share post ni ramai-ramai untuk bantu kawan-kawan lain yang dah lama ada masalah mata dan nak buat Lasik pada harga jimat.


8 Peristiwa Yang Paling Aku Ingat Selama 3 Tahun Berpuasa Dan Beraya Di Perantauan

Harini rasa macam nak berkongsi pengalaman sendiri 3 tahun berpuasa di perantauan, di bumi Wellington, New Zealand. Puasa jauh dari keluarga. Hasratnya cuma nak berkongsi pengalaman berbeza berpuasa ketika zaman degree dulu di tanah asing, sebagai minoriti.

1. Ramadhan 2012, tahun pertama berpuasa di New Zealand, paling menarik bila pertama kali tahu sistem pengumuman Ramadhan cuma pakai laman web rasmi Fianz dan melalui sms daripada Presiden VicMuslim (Persatuan Islam di Victoria University).

Tak ada penyimpan mohor besar Raja buat pengumuman di TV, tak ada pengumuman di radio, nothing (well maybe ada jugak laporan berita pasal Ramadhan ni haha tapi tak pernah tau pulak).

Pengumuman raya pun pakai website ni jugak, sampai terjadinya satu pengalaman epic. More on that later.

2. Sepanjang 3 tahun Ramadhan kat sana, kami puasa dalam musim sejuk. Yang bestnya waktu di musim sejuk, siang pendek dari malam, jadi pukul 5 lebih dah berbuka.

Masa sahur lebih kurang macam Malaysia, sebelum jam 6.00 pagi waktu imsak. Cuaca pulak sejuk jadi tak dahaga or lapar sangat.

Maghrib awal, Isyak pun awal, kadang kadang pukul 7.30 malam tu dah settle terawih dah. Lepas tu 8.00 malam dah mengantuk.

Itu la junior junior tengah rasa sekarang kat sana bahahaha. Yang mana ada kelas atau yang exam masa waktu berbuka memang akan bekal kurma atau coklat dalam beg.

Azan tak ada berkumandang, jadi memang tengok jam waktu Maghrib dari internet je. Kalau call keluarga atau update status kat FB selalu berjaya buat orang Malaysia jeles sebab biasanya pukul 1.00 tengahari waktu Malaysia kami dah berbuka dah kat sana sebab beza 4 jam.

3. Masa tahun pertama kami biasa terawih di universiti dengan pelajar Islam dari negara lain macam India, Pakistan, Sri Lanka, Arab Saudi, just to name a few. Jadi kalau mereka-mereka yang jadi imam terawih, biasanya tak ada bacaan selawat di celah rakaat seperti kita di Malaysia.

Lepas 2 rakaat terawih, terus ke rakaat seterusnya. Tapi disebabkan unihall (tempat tinggal masa tahun pertama) di tahun pertama agak jauh dari Universiti, aku dan rakan rakan sama batch kadang-kadang solat di unihall saja.

Disebabkan batch kami 3 lelaki, 11 perempuan, yang lelaki gilir-gilir jadi imam dan bilal. Disebabkan terlalu rindu suasana terawikh di Malaysia, aku hafal selawat-selawat dan baca juga ketika kami terawikh di unihall. Lepas tu moreh ramai-ramai. Haih rindu.

Baca: Lelaki Ini Menceritakan Suasana Bulan Ramadhan Di Mesir

4. Persatuan Pelajar di Wellington agak aktif untuk buat iftar jami’e. Disebabkan pelajar Malaysia di Wellington agak kecil jumlahnya jadi memang seronok kalau boleh kumpul ramai-ramai berbuka.

Kadang-kadang juga kami berbuka di Masjid Kilbirnie (20 minit dari rumah, kena naik bas) sebab kat sana setiap kali weekend akan ada komuniti Islam luar negara akan buat iftar jami’e ikut makanan tradisi negara masing masing.

Masa tu boleh la rasa masakan Somalia, India, Pakistan. Hujung minggu biasanya makan free je. Huhu.

Hari-hari biasa aku memang akan beli ayam goreng halal kat kedai, balik makan dengan nasi. Kadang-kadang masak sendiri la huhu lauk bujang, takpun makan kat restoren Malaysia kat sana.

5. Member-member Kiwi semua sangat menyokong masa di bulan puasa. Ada pensyarah dan rakan sekelas tanya-tanya pasal Ramadhan and soalan paling popular “not even water?” Haha.

Ada jugak yang cuba puasa dengan kami dan teruja berkongsi pengalaman puasa dia orang. Ada yang mula puasa makanan saja, kemudia air.

Salah satu cara nak sebarkan kesedaran pasal Ramadhan, aku pernah buat 1 assignment writing (sebab pensyarah bagi kebebasan untuk pilih apa-apa topik yang kami suka), jadi aku pilih untuk tulis tentang ‘The Beauty of Ramadhan, walaupun agak payah sebab kene cari reference and its a bit tricky sebab kena dapatkan sumber yang betul-betul reliable.

Alhamdulillah berjaya dapat – untuk assignment tu. Ok laa tu haha. Paling tak boleh lupa, masa tahun ke 2 ada seorang classmate kami, Benjamin Mrowinski berminat pasal puasa and banyak tanya pasal Ramadhan dari kawan aku, Asma.

Satu hari tu Asma bagitau hari ni Ben puasa dan kami berbuka puasa berenam di rumah Asma pada hari tu. Masa tengah berbuka, Ben tanya banyak soalan tentang Islam dan dia teringin nak baca Terjemahan Al-Quran in English.

Jadi kami bagi, dan alhamdulillah dia berpuasa lebih kurang setengah bulan Ramadhan tu. Dan kami ajak dia sambut Aidilfitri sama-sama pada tahun tu.

Dipendekkan cerita, lebih kurang sebulan lebih lepas tu dia mengucap 2 kalimah syahadah.

6. Masa tahun kedua aku berpuasa di perantauan, ada satu peristiwa besar yang berlaku di bandar Wellington. Aku ingat lagi di hari Ahad sekitar jam 5.09pm, lebih kurang 10 minit sebelum waktu berbuka, terjadinya gempa bumi kuat berukuran 6.5 (bacaan awal 6.9) scale richter.

Masa tu member serumah, Ijat tengah goreng udang atas dapur. Dia kata udang tu meloncat, wallahualam. Tapi disebabkan gempa terlalu kuat, kami nampak TV rumah kami macam nak jatuh jadi dengan lurus bendulnya kami dua-dua pegang TV bagi mengelakkan pecah walaupun kami sepatutnya berada di bawah meja bagi menyelamatkan diri sendiri dulu.

Kami fikir kalau TV pecah macam mana housemates lain nak main PS. Begitulah semangat setiakawan kami. Malam tu apartment kami kena dikosongkan jadi kami lepak rumah member sambil terketar-ketar update status kat FB dari bawah meja sebab aftershock (gempa selepas gempa besar) banyak gila malam tu.

Bangun sahur kami bukak Buletin Utama online sambil tengok berita pasal Wellington kat TV3. Esoknya universiti bagi cuti. So yeah, blessing in disguise. Eh?

7. Salam perantauan. Benda paling orang Welly (baca : aku) semangat nak hantar. Sebabnya Ma dan geng-geng kedai keropok akan setia bertanya biae masuk suratkabo.

Sampaikan kami rakam video, tangkap gambar atas salji pakai baju melayu wayyy before Ramadhan lagi. Siap ucap Selamat Hari Raya dalam video tapi puasa pun belum. Haha.

Tapi seronok sebab ada member-member wartawan yang selalu bagi peluang untuk kami cerita pengalaman puasa jauh dari keluarga. Ma pun tak ada FB, whatsapp jauh sekali. Masa tu je la boleh hantar gambar hensem diri sendiri nak tunjuk kat dia huhu.

8. Last dah ni. Ni mungkin yang paling epik la kot. Ramadhan 2014. Seperti biasa kami tunggu pengumuman Syawal dari website Fianz, biasanya lepas waktu berbuka sikit dah keluar pengumuman.

Masa ni tengah sibuk jugak sebab kena uruskan persiapan solat sunat Aidilfitri kat Student Islamic Centre kat universiti kami. Jadi malam tu aku dan geng-geng WMSO (Persatuan pelajar kami) dad sedia buat photobooth, ada yang masak mee dan ada satu group pergi bersedia di rumah Ustaz Erfino Pengarah EMNZ ketika tu untuk bacaan takbir raya.

Tapi sampai pukul 8.00 malam masih tak ada pengumuman esok raya, akhirnya kami baca pengumuman lewat haritu Fianz bagitahu anak bulan tidak kelihatan jadinya esok puasa lagi sehari.

Mana yang ready nak takbir semua jadi solat terawih. Kami terus balik rumah (walaupun tiba-tiba tayar kereta pancit tepi jalan). Tiba-tiba pukul 1.00 pagi member kejut cakap Fianz tukar pengumuman tengah malam cakap esok raya sebab negara sebelah, Fiji nampak anak bulan.

Apa lagi, kelam kabut la kami gosok baju melayu, yang perempuan kena sediakan mee goreng, aku kena selesaikan teks khutbah solat sunat raya (baca : cari di internet).

Sampai pukul 4.00am baru tidur balik dan bangun subuh terus beraya. Alhamdulillah semua berjalan dengan baik haritu walaupun drama kejap di malam raya.

Pengalaman macam ini sebenarnya yang paling diingat sampai sekarang. #TidakMoveOn. Alhamdulillah.

Baca lagi: Pelajar Malaysia Kongsi Pengalaman Berpuasa 20 Jam Sehari Di Perantauan


Pengalaman ‘Rare’ Aku Dihantar Bekerja Di Platform Minyak Di ‘Offshore’ Rusia

Memandang sebulan lagi Abe nak tinggalkan syarikat Abe yang Abe cintai, Abe sambunglah balik kisah hidup Abe agar Abe akan sentiasa ingat di hati ini. Awas, panjang!

Dalam bidang servis minyak dan gas, setiap jurutera baru akan bermula dengan pangkat trainee atau pelatih. Antara Nov 2007 dan Ogos 2008, Abe menjadi trainee. Kerja trainee ni ialah ikut sahaja apa yang mentor anda buat.

Elaun trainee Roxar kalau keluar ke laut atau darat tempat pelanggan dikira door to door. Sebaik sahaja Abe berangkat meninggalkan rumah ke airport, elaun akan berjalan. Sebagai trainee Abe dibayar RM xxx sehari.

Biasanya sebulan Abe akan kerja selama 8-12 hari. Bolehlah buat bayar ansuran dua biji Myvi. Jadi setiap trainee bercita-cita untuk disahkan taraf menjadi Field Service Engineer. Field itu bermakna lapangan atau tempat pelanggan, seperti di yard, atau di laut.

Kenapa nak naik pangkat? Sebab bila anda naik pangkat, elaun anda pun naik 4 kali ganda. Kalau anda kerja overtime, anda dapat lagi 50%. Ini kadar zaman dulu-dululah. Sekarang dah lain dah. Sekarang lagi masyuk.

Pada Ogos 2008, sebaik sahaja Abe pulang dari platform ExxonMobil Lawit di Terengganu, boss Abe Frodo arahkan Abe berkemas ke Sakhalin Rusia. Cuak jugalah Abe masa tu.

Kata Frodo, tugas ini payah sedikit, tapi kalau Abe berjaya selesaikan pemasangan alat itu, Abe akan di ‘certified’ sebagai Field Service Engineer (FSE). Abe pun berkemaslah dan tempah tiket melalui ejen. Bila Abe tengok tiket tu, Abe rasa nak pengsan.

Abe dikehendaki terbang dari KLIA ke Moscow. Kemudian Abe kena dapatkan permit kerja di Moscow, tinggal di sana dua hari, kemudian terbang ke timur di Pulau Sakhalin.

Punyalah letih Abe kena terbang 9 jam ke Moscow. Bila sampai sana Abe jet lag sebab masa di Moscow berbeza dengan masa di KL.

Rusia ni negara yang besar dan megah. Orang Rusia ni anti betul dengan orang Amerika. Jadi Abe buat-buat senyaplah. Abe tak berani cakap Abe dulu belajar kat Amareka. Ada yang kena gantung kat Moscow nanti.

Bandar Moscow sangatlah besar. Dia punya tren station jauh ke dalam bumi. Katanya untuk pertahanan bom atom masa perang dingin. Ye ke ni? Tapi cantiklah Moscow ni. Mahallah juga harga makanan dan hotel kat situ. Tak ingat punya.

Mujurlah kat opis Roxar Moscow, adalah seorang jurutera Islam ni. Dia pun bawaklah Abe pusing-pusing bandar Moscow. Yang kelakarnya, semua orang nama Alex. Alex ni agaknya macam Ahmad kot kat Rusia.

Bila Abe dah dapat permit kerja, Abe pun pergilah ke airport Moscow. Di airport tu, terkejut Abe tengok macam-macam jenis muka manusia. Sebab Rusia ni kan penjajah yang power, ada satu keluarga macam Mongolia ni kat airport. Abe perati je muka anak gadis ni.

Kesian dia. Kecik-kecik dah buta. Mata tertutup rapat. Kesian. Kemudian datanglah bapak dan mak dia. Ya Allah! Bukannya buta! Rupanya mata mereka memang sepet camtu!

Sakhalin ni terletak di Utara Jepun. Terbanglah Abe 8 jam ke arah timur. Gila, rasa hancur body clock Abe.

Sakhalin ni letaknya di utara Jepun tapi dijajah Rusia. Semasa perang dunia kedua, Jepun pegang pulau tu. Maka dibawanya Jepun banyak hamba abdi dari Korea sebab Korea masa tu negara jajahan Jepun.

Pelik Abe bila jumpa orang muka Korea tapi cakap Rusia. Tapi kan, I would say, awek-awek Rusia ni sungguh manis-manis belaka. Terpesona jap Abe. Mujur Abe sayang bini.

Abe tiba di Yuzhno iaitu ibu negeri Sakhalin. Bila Abe tiba di airport, Abe ada masalah sikit. Abe tanyalah peramugari. Ya Allah. Kasar gila orang Rusia ni. Memang fail PR. Menjerit-jerit macam beruang. Patutlah di Amareka, orang kata orang Rusia ni keturunan beruang. Racist siut.

Untuk ke destinasi kerja, Abe kena naik keretapi keesokkan harinya. Sukalah Abe sebab ini pertama kali Abe naik kereta api. Tapi meleset sekali tekaan Abe. Kereta Api tu cam haram! Rupanya kereta api tu kereta api zaman perang dunia kedua!

Nak tidur susah. Dahlah mat salleh kuat berdengkur. Perjalanan pula 14 jam! Stress Abe. Abe masih ingat malam tu Abe sakit perut. Abe pun pergilah ke tandas. Abe pun nak melepaslah kan? Bila Abe nak flush, barulah Abe perasan Abe nampak trek keretapi melalui lubang jamban? What? Abe flush terus jatuh atas trek? Ewww!

Keretapi tu berhenti di pelabuhan. Selepas tu Abe pun naik bot. Sebelum naik bot ada imigresen Rusia. Bapak besar badan mereka! Siap ada anjing penghidu dadah. Anjing pun besar gila! Apa benda orang Rusia ni makan? Sekor-sekor macam undertaker wrestler tu. Besar gila.

Lepas tu pegawai tu tengok permit Abe. Dia cakap dalam bahasa English yang hancur. Ini permit salah! Dengan nada dialek Rusia dia pun cakap “Welcome to Russian Prison”.

I was like. What? Apa salah aku? Pastu pegawai tu cakap. I am just joking. Joking kepala hangguk hang! Abe dah pucat lesi dah masa tu.

Kerja pemasangan barang Roxar ni dua kali. Abe berjaya pada lawatan pertama dan naik pangkat. Tapi Abe diminta datang balik pada Februari 2011.

Lawatan 2008 dahulu semasa musim Summer. Cunlah kan. Lawatan kedua, masih naik keretapi tapi kini musim salju. Di lautan, Abe terkejut tengok lautan itu dah jadi ais. Jadi Abe kena naik helikopter.

Suhu? Negatif 53 darjah Celcius! Gila sejuk. Abe boleh keluar ke well bay area dalam masa 15 minit sahaja. Kalau lama sangat boleh mati kesejukan. Gila sejuk! Tapi Abe takkan lupakan Abe tengok anjing laut bermain-main atas bongkah ais. Cantik pemandangannya.

Di Lunskoye A, nama platformnya memang hebat. Siap ada internet! Zaman tu kalau platform ada internet kira habis hebat dah. Lepas tu tukang cuci bilik awek Rusia. Wow! You see kat platform Malaysia punyalah susah nak cari awek atas platform. Bila dah sebulan kat laut korang tengok bantal pun macam awek dah. Kepala dah tak betul.

Tiba-tiba Abe tengok TV. Katanya berlaku gempa bumi di Jepun dan tsunami melanda. Kami diberitahu supaya bersiap sedia sekiranya Tsunami melanda platform tu.

Cuak jugalah Abe. Abe pun telefonlah isteri tersayang. Cakap kalau apa-apa jadi pada Abe, jagalah anak-anak kita baik-baik. Syahdu sekali. Isteri Abe mendoakan keselamatan Abe tapi dia tambah satu lagi berita sedih. Isteri Abe kata doktor dah sahkan bapa mertua Abe menghidapi kanser paru-paru dan cuma ada 3 bulan lagi untuk bertahan.

Terganggulah juga emosi Abe masa tu. Yelah, bapa mertua Abe tu Abe sayang sekali. Kita pula jauh di lautan negara orang. Perkara macam inilah yang boleh mengganggu konsentrasi dan keselamatan kerja di lautan.

Kerja Roxar ni memang best. Boleh melancong seluruh dunia. Sebab itulah bila isteri Abe ajak melancong, Abe rasa macam malas je.

Rusia ni negara yang hebat tapi orangnya kasar macam beruang. Diaorang tak ada industri pelancongan ke? Tahu tak cara nak senyum? Serius je memanjang.

Platform luar negara memang lagi hebat dari platform Malaysia. Kat Malaysia platform macam kandang kambing. Di sesetengah platform siap ada sistem kasta.

Kalau masa makan, geng-geng baju warna spesel akan makan dulu. Kalau geng-geng baju warna lain tersalah masuk kantin, dipandangnya kita semacam je macam kita ni peminta sedekah. Sad but true.

Bilik dahlah macam kandang kambing. Jamban takyah cakaplah, nak muntah Abe tengok. So third world country.

Namun, kenangan indah Abe masih lagi di platform Petronas Angsi Bravo. Abe akan ceritakan di lain hari. Semoga perkongsian ini bermanfaat untuk anak-anak muda yang nak bekerja sebagai pelaut moden.


Pengalaman Saya Bawa Warga Jepun Merasai Kemeriahan Aidilfitri

Hari Raya Eidul Fitri merupakan perayaan yang terbesar dan paling dinanti-nantikan oleh semua masyarakat Malaysia terutamanya bagi mereka yang beragama Islam iaitu majoritinya berketurunan etnik Melayu. Malah, mereka yang bukan beragama Islam dan bukan etnik Melayu pun turut ternanti-nantikan perayaan ini.

Jika ditanya kepada kepada saya, etnik Melayu di Malaysia sebenarnya kaya dengan budaya dan adat resam. Malah, antara waktu yang sesuai untuk kita mempromosikan budaya masyarakat Malaysia terutamanya etnik Melayu adalah ketika waktu bulan Ramadhan dan bulan Syawal.

Mengapa? Ini kerana, ketika inilah kita akan dapat merasai dan melihat banyak perkara yang jarang-jarang sekali kita alami atau jumpa, kebiasaannya kita akan dapat merasai dan temui ketika masuk bulan Ramadan dan Syawal.

Jika anda ada rakan-rakan warga asing dan berkesempatan membawa mereka ke kampung halaman anda, adalah lebih baik untuk kita menjemput mereka menyambut Ramadhan dan Syawal bersama-sama dengan keluarga kita sekali.

Keluarga kami berkesempatan meraikan perayaan Eidulfitri bersama-sama dengan 4 orang rakan saya yang berasal daripada Jepun pada tahun ini. Setelah bersama keluarga kami sejak hari terakhir Ramadan sehingga hari ke-2 Syawal. Ini pandangan mereka tentang Ramadan dan Syawal;

Morita (30 tahun): “Saya dan Isteri telah tinggal di Malaysia selama 1 tahun 6 bulan, kami tahu akan kewujudan perayaan ini tetapi kami tidak berkesempatan untuk meraikan perayaan ini kerana tiada siapa yang sudi menjemput kami untuk meraikan perayaan ini bersama-sama. Namun, tahun ini saya dapat merasai perayaan Eidulfitri apabila saya dipelawa oleh rakan saya (Syukhri) pada beberapa bulan yang lalu.

Tanpa berfikir panjang, saya dan isteri saya bersetuju untuk bersama-sama merayakan Eidulfitri pada tahun ini. Ia merupakan perayaan yang paling meriah bersama ahli keluarga yang pernah saya sertai selain Majlis Perkahwinan saya. Saya berpeluang turut serta sembahyang sunat Eidulfitri di Masjid dan ia merupakan kali pertama saya menyertai solat bersama-sama umat Islam. Saya dan isteri juga berpuasa pada hari terakhir bulan Ramadan dan berbuka puasa dengan ahli keluarga Syukhri. Saya tidak sangka yang beliau mempunyai keluarga yang sangat besar tetapi itulah yang membuatkan suasana perayaan ini menjadi meriah dan seronok untuk dirasai bagi saya dan isteri. Ia pengalaman yang tidak akan saya lupakan sehingga akhir hayat saya”.

Reina (21 tahun): “Apabila saya dijemput untuk menyertai perayaan Eidulfitri, Pada mulanya, saya hanya terfikir tentang makanan yang istimewa sahaja. Akan tetapi, perayaan ini menjangkau jangkaan saya. Di pagi Syawal, setelah kaum lelaki selesai solat, kesemua ahli keluarga akan berkumpul dan melakukan tradisi ‘saling meminta maaf’  diantara mereka.

Saya sebagai rakyat Jepun, kami tiada budaya seperti ini, apabila saya melihat suasana ini, saya tidak dapat menahan air mata saya daripada mengalir kerana semua orang kelihatan sedih ketika meminta maaf antara satu sama lain walaupun kali pertama saya berjumpa dengan ahli keluarga Syukhri. Ia memberi mesej yang jelas kepada saya bahawa Umat Islam di Malaysia sangat mementingkan hubungan kekeluargaan dan itulah yang kekurangan yang paling ketara yang wujud di masyarakat Jepun pada hari ini terutamanya generasi muda. Saya sangat berharap dapat membawa keluarga saya datang ke Malaysia untuk merasai suasana perayaan Eidulfitri di masa akan datang.”

Yuriko (30 tahun): “Perayaan Eidulfitri sangat istimewa kepada saya kerana terdapat pelbagai hidangan tradisional dihidangkan untuk dijamu oleh kesemua ahli keluarga dan tetamu yang hadir pada hari tersebut. Saya berpeluang untuk menganyam ketupat serta memasak rendang bersama-sama keluarga kepada sahabat suami saya.

Apa yang menariknya tentang budaya masyarakat Melayu Muslim di Malaysia, mereka tidak kedekut untuk menghidangkan makanan dan minuman kepada kesemua para tetamu walaupun tetamu bersebut datang dengan bilangan ahli keluarga yang ramai. Budaya memberi duit raya kepada kanak-kanak setelah bersalaman meminta maaf mengingatkan saya kepada perayaan kami di Jepun iaitu perayaan Tahun Baru. Ia merupakan pengalaman yang sangat indah untuk dikongsi kepada kesemua warga asing yang tinggal di negara yang bertuah ini.

Yukiko (22 tahun): “Saya mengenali Syukhri beberapa bulan yang lalu dan pada ketika itu beliau baru sahaja pulang daripada Jepun. Ketika beliau membantu saya untuk berjalan-jalan di kawasan kampung beliau, beliau menceritakan tentang bulan Ramadan dan perayaan Eidulfitri. Saya nekad untuk menyertai perayaan ini memandangkan saya akan pulang semula ke Jepun pada tahun ini. Saya turut berpuasa bersama-sama dengan beliau serta ahli keluarga beliau.

Akan tetapi, saya terlupa untuk bersahur, namun saya nekad untuk teruskan berpuasa sehinggalah waktu Maghrib. Saya terkejut kerana saya mampu untuk melakukannya kerana saya fikir mungkin saya tidak dapat bertahan kerana saya tidak makan dan minum lebih kurang 20 jam. Pada malam raya, kami bersama-sama menyusun kuih mengikut balang kuih dan sempat saya merasa setiap kuih yang ada iaitu lebih kurang 12 jenis kuih.

Apa yang menarik perhatian saya ialah budaya saling kunjung mengunjungi, bukan sahaja rumah ahli keluarga tetapi rumah jiran yang terdekat. Di Jepun, kami tiada budaya kunjung mengunjungi rumah jiran terdekat kerana masing-masing hanya sibuk dengan hal masing-masing sahaja. Bagi saya, perayaan Eidulfitri adalah ibu segala perayaan kerana ia melibatkan kesemua kominiti yang terdapat di sesebuah kawasan. Saya belum pernah jumpa mana-mana perayaan di dunia ini yang meriah tapi pada masa yang sama, memberikan kesedaran kepada saya tentang betapa pentingnya menjaga hubungan kekeluargaan serta orang sekeliling kita. Saya akan menceritakan pengalaman ini kepada kesemua ahli keluarga saya dan sahabat saya apabila saya pulang ke Jepun nanti.”

Dengan membawa mereka semua untuk turut serta bersama-sama dengan keluarga saya pada perayaan ini, sekaligus dapat memperkenalkan budaya masyarakat kita kepada mereka serta memberi pengalaman yang baharu kepada mereka. Tidak ramai dalam kalangan warganegara asing yang ada di Malaysia dapat merasai menyambut Ramadan dan Syawal terutamanya apabila mereka berada di bumi asing. Maka, peranan kita adalah untuk membawa dan memperkenalkan mereka kepada budaya dan adat di negara kita.

Benar, ia bukanlah suatu yang mudah dan senang kerana banyak aspek yang harus diambil kira sebelum dapat melakukan perkara tersebut. Tidak semua orang yang mampu dan berkesempatan untuk melakukannya. Kadang-kala, ia memerlukan sedikit pengorbanan dalam bentuk wang ringgit, tenaga ataupun masa serta mungkin juga halangan dari sudut bahasa itu sendiri.

Namun, percayalah, suatu hari nanti, pasti Allah akan membalas semula setiap kebaikan yang kita lakukan kepada setiap insan, tanpa mengira mereka berasal daripada mana sekali pun. Kerana Allah telah berjanji akan membalas setiap perbuatan baik yang kita lakukan.

Dikesempatan ini kami ingin mengucapkan;
Happy Eidulfitri (Inggeris)
Eidul Mubarak (Arab)
Eito Sai Omedato Gozaimasu (Jepun)
Eidul Chukka Hamnida (Korea)
Selamat Hari Raya Eidulfitri, Maaf Zahir dan Batin (Bahasa Melayu)

Semoga Allah menerima amalan kami dan anda semua.
(Nota seorang musafir)


Pengalaman Saya Mendaki Bukit Panorama Di Pahang Dengan Anak-Anak

Kali terakhir saya mendaki adalah pada tahun 2014 di Bukit Pergasingan, Lombok, Indonesia. Disitu jugalah berlakunya titik hitam apabila saya patah tulang belakang setelah membuat ‘cliff dive’ di Benang Stokel. Mendaki adalah salah satu hobi saya, terasa sedih dan kecewa kerana mungkin tak dapat teruskan aktiviti outdoor lepas ni.

Proses pemulihan tulang belakang berjalan lancar dan saya mula kembali aktif bersenam di pertengahan tahun 2015. Aktiviti senaman utama adalah renang kerana itu adalah senaman terbaik untuk menguatkan otot belakang dan tak melibatkan beban. Kebetulan anak-anak saya memang ‘hantu air’, jadi sambil berenang, kami beriadah sekeluarga di tepi kolam.

Tahun ni sakit belakang sudah hampir hilang sepenuhnya. Yang penting, postur badan harus dijaga dan saya tak duduk pada jangkamasa panjang. Anak-anak dah semakin besar dan mungkin sudah tiba masanya untuk kembali aktif
aktiviti luar.

Kasihan kat budak-budak ni, tempat permainan terdekat kebanyakannya terletak di dalam pusat membeli belah. Sudah lah berbayar, tempoh diberi agak terhad dan terpaksa menunggu giliran sekiranya tempat permainan
tersebut penuh.

Setelah berbincang dengan orang rumah, kami memutuskan untuk pergi mendaki. Nak cuba bukit yang rendah-rendah dulu sebab dah lama sangat tak mendaki.

Fiz Said, rakan rapat kami yang masih aktif mendaki dan mengambil gambar terdengar rancangan kami terus ajak kami mendaki di Bukit Panorama, Sungai Lembing, Pahang. Buat research sikit di Google, kami terus bersetuju dan yang agak gila sikit, kami memutuskan untuk membawa anak-anak kecil kami sekali.

Melentur buluh biarlah dari rebungnya. Persiapan mula dibuat seminggu sebelum pendakian. Kami belikan kasut sukan yang baru untuk anak kami dan sepanjang minggu itu kami dah mula ‘brainwash’ mereka dengan bermacam-macam cerita seronok bila mendaki nanti. Contohnya, “Kakak boleh tengok awan dekat-dekat!”, “Nanti kita boleh mandi dekat air terjun ok?”, dan macam-macam lagi.

Kami menggunakan beg Deuter Kid Comfort 2 yang kami beli tiga tahun lepas. Lagi satu beg kami pinjam dari kawan. Khas untuk angkut budak-budak ke ekspidisi yang sebegini. Memang jarang guna tapi sangat berbaloi. Kami bertolak dari Cyberjaya jam 2 pagi dan tiba di Masjid Sungai Lembing tepat jam 6 pagi. Selesai solat Subuh, kami terus mendaki ke puncak.

Disebabkan musim cuti sekolah baru bermula, memang ramai pendaki-pendaki khususnya budak sekolah yang datang dengan bas. Memang penuh tapi seronok dapat tengok semangat mereka. Sebelum naik, ada tandas awam yang bersih untuk pendaki. Lebih kurang 90% laluan naik adalah tangga simen beserta tempat pegangnya sekali. Memang selesa.

15 minit pertama pendakian adalah yang paling mencabar kerana laluan agak curam. Anak-anak kami masih nyenyak tidur dalam beg Deuter kami. Mungkin sebab suhu pagi yang nyaman, beg yang selesa dan berbuai-buai semasa mendaki, memang lena diulit mimpi dibuatnya. Elok juga bawa lampu suluh kepala kerana keadaan awal pagi yang masih gelap.

Tak sampai suku perjalanan, anak sulung kami yang berumur 3 tahun sudah mahu keluar dari beg dan mahu mendaki sendiri. Walaupun lubang hidung saya kembang kempis mencari oksigen, terasa bangga melihat anak kecil kami ada inisiatif sendiri nak mendaki.

Sepanjang perjalanan asyik bertanya “Bila boleh pegang awan?”, kami menyahut, “Macam mana kakak nak pegang, awan dah kat bawah tu”, sambil menuding jari kearah lautan awan yang luas dikaki gunung. Memang cantik!

Setelah 30 minit, laluan menjadi semakin landai, makin seronok pendakian. Masa tengah curam tadi, nak minta air pon guna bahasa isyarat.

Kami bersembang sambil mendaki. Terdapat macam-macam bunyi haiwan dan serangga, maka soalan bertubi-tubi diajukan oleh anak kami tentang bunyi-bunyi yang didengar. Kepada ibu bapa yang membawa anak kecil mereka, pastikan nama-nama dan bunyi haiwan dan serangga dalam kepala anda.

Kami tiba dipuncak sejam kemudian, masyaAllah memang cantik pemandangan dari puncak Bukit Panorama ni. Yang menariknya adalah lautan awan yang terbentang masih kelihatan walaupun pada ketika itu sudah jam 8 pagi.

Ramai yang mengucapkan tahniah kepada kami kerana berjaya sampai keatas. Yang penting, kita mendaki ikut keupayaan masing-masing. Tak perlu panjat laju-laju pada awalnya kemudian muka bertukar biru di pertengahan jalan.

Saya juga amat berbangga kerana rakan-rakan saya yang lain juga berjaya sampai ke puncak. Mereka bukan sahaja mendaki, mereka juga membawa plastik kosong dan mengutip sampah-sampah kecil yang dibuang oleh orang yang ‘tak pergi sekolah’.

Saya juga kecewa dengan beberapa kumpulan remaja yang terpekik terlolong di puncak bukit. Kelihatan beberapa pendaki lain agak terganggu dengan gelagat mereka. Bayangkan apabila tetamu datang rumah anda dan terjerit-jerit di rumah anda, pasti kita akan rasa tak selesa. Kita datang dengan adab, bukan biadap.

Kawasan Sungai Lembing juga terkenal sebagai pusat pelancongan di Pahang. Selesai mendaki, kami menaiki Shuttle Drop-On Drop-Off dan melawat beberapa tempat tarikan, antaranya bekas lombong bijih, jambatan gantung, menaiki keretapi didalam lombong bijih, melawat muzeum dan akhir sekali bermandi-manda di air terjun pandan. Tak sabar nak cari destinasi lain yang mesra kanak-kanak.

Berikut video yang telah saya hasilkan daripada pendakian ini. Selamat menonton.

Baca lagi: Pengalaman Saya Dan Keluarga Jelajah Pantai Timur Dengan Kancil


Pengalaman Saya Menonton Konsert ‘Sold Out’ Hebat Siti Nurhaliza Di Axiata Arena

Kami sampai awal. Sekitar sebelum jam 6.00 petang. Ambil wuduk siap-siap dan berjaga-jaga supaya tidak batal. Kemudian, kami membeli berger di luar dan duduk di mana-mana yang kosong betul-betul di kawasan orang menjual.

Bersembang dengan Kak Nurul, CF, Hafiz, Lyn, Abang Chedd, Azwan yang sekejap ke sana sekejap ke sini, Liah, Afifah serta menanti Diana dan Marr sampai.

Rata-rata memberi jangkaan begitu begini tentang hal malam tadi. Yang mana semua mahukan begitu begini. Ada antara yang bersungguh-sungguh mahu lagu itu, ada yang tidak kisah. Habis sahaja konsert, kami semua berkumpul ala ‘post morterm’, makan-makan bersembang, ada jugalah menahan sebak ada juga yang ketawa sampai meja sebelah duk pandang-pandang. Sampai rumah jam 3.30 pagi. Hehe.

Akhirnya selepas 3 kali menonton, baru saya dapat apa maksud metafora wayang kulit yang dibawa oleh Siti Nurhaliza On Tour kali ini. Awal persembahan, kami semua diperlihatkan dengan satu montaj sekitar 1-2 minit tentang seorang budak yang memegang bakul.

Berdiri di hadapan ibu bapanya dan kemudian keluar dari rumah. Selepas itu, budak itu menjadi dewasa dan disisip terus keluar seperti melodi di bibirnya dan beliau terbang ke angkasa. Rambutnya meliuk sana sini dan akhirnya beliau menyambut sebiji bola yang dilukis seperti bumi.

SERIBU KEMANISAN WITHOUT MUSIC!!!!!!!!!!!!! hanya di #sitinurhalizaontour Kakiti powerrrrr @ctdk!!! One of my fav song ever!! nak nangis masa kakiti nyanyi lagu ni 😭😭😭😭😭

A post shared by  Marr Mohamad (@marrmohamad) on Mar 16, 2019 at 9:43am PDT

Dan kami semua bersorak gembira apabila sambutan dua tangan kepada objek seperti bola itu membuka tirai besar yang berada di hadapan kami. Lalu berdirilah di hadapan semua manusia yang suaranya itu membawa banyaknya makna dalam kehidupan seorang yang menjadi rakyat Malaysia dari tahun 1996 lagi.

Memilih pula Badarsila sebagai pembukaan adalah sebuah symbol yang Siti ini masih lagi merendah diri. Masih menjadi manusia yang sama seperti yang dia bilang malam tadi “dulu-dulu saya ini budak hingusan. Banyaknya saya kena belajar.”

Lagu itu tentang kain putih yang bersih. Yang mana ianya sering bersembunyi kerana cantik, sering juga menyorok kerana menjaga. Namun kehebatannya itu disebut-sebut hingga menjadi bualan dalam istana dan akhirnya menjadi kesukaan dari yang berada hinggalah ke taman dan desa sana. Lalu dipakai dan kemudiannya menjadi paduan keindahan orang-orang berbudi.

Siti meneruskan lagi dengan Joget Berhibur, yang mana lagu ini meminta-minta orang lain menyambut dengan tepuk tangan dan terus menerus kuasa lagu tradisional seperti Nirmala, Hati Kama dan Cindai ini menggamit kerinduan kepada Almarhum Pak Ngah.

Beberapa kali Siti sebak. Katanya, konsert ini mengimbau banyaknya kenangan 20 tahun lalu yang mana lokasi itu pernah menjadi lokasi konsertnya yang pertama.

Belum move on lagi dengan konsert #sitinurhalizaontour , perhati je Tok ti nyanyi lagu ni & imagine Tok ti yang naik pusing2 kat gelung tu. Aje gempak. 😋 Ntah bila nak move on ntah. Nak konsert lagi please. Nak lagu Kau Kekasihku! #sitinurhaliza #ctdk #abaikansuaralatar (16.03.19)

A post shared by  ZM || Coffeeholic (@inuyin) on Mar 20, 2019 at 6:20am PDT

Saya sangat suka segmen mengingati Almarhum Dato Adnan Abu Hasan. Yang mana inilah lagu-lagu yang memperkenalkan Siti kepada satu Malaysia. Dari Jawapan di Persimpangan dan Jerat Percintaan, Siti sengaja mengalunkan lagu tersebut dengan nada sama semasa kami melihatnya di kaca tv lebih 20 tahun lepas.

Beliau ini sudah menghasilkan lebih 25 album. Juga pernah merakamkan lebih 250 lagu. Lebih dari itu, jika nak dikira berapa kali beliau menyanyi di konsert, beliau sudah adakan lebih 53 kali di atas banyaknya pentas. Dan malam tadi, Siti berdiri gah dengan persalinan yang cukup indah, persembahan yang memukau serta lenggok suara dan tari yang sangat seiring.

Boleh kata kami semua tidak percaya yang sudah 32 lagu dinyanyikan dalam tempoh tersebut.

Siti bercerita di dalam lagu-lagunya. Sampai ke Biarlah Rahsia. Kita boleh lihat wanita ini menyampaikan dengan sangat beremosi. Saling semua mengikuti dengan penuh perasaan. Lagu ini antara irama yang pernah menjadi nadi dalam perjalanannya yang mana ianya dikeluarkan sebelum beliau menjadi suri hari Dato Seri Khalid Mohd Jiwa.

Lalu beliau meneruskan semuanya malam tadi dengan lagu-lagu cinta, dan beliau mengisi setiap hati kami semua dengan jiwang-jiwang keistimewaan lagu-lagu hitsnya suatu masa lalu.

Terus timbul kisah keluarga, yang diikuti dengan lagu untuk kesayangannya yang terbaharu, Siti Aafiyah. Lagu Ting Tang Ting juga dinyanyikan bersama. Sampai kami terasa sisi comel masing-masing dan mengingati anak-anak di rumah.

Boleh kata, kami semua sepakat dalam sebak apabila buat kali pertamanya di dalam tour ini, Siti menunjukkan gambar suaminya yang kemalangan beberapa tahun lalu. Dan segala muram dan suram suasana ketika itu disampaikan dengan lagu buat suami tercinta, Tuhan Jaga Dia Untukku.

1 hari 1 lagu #sitinurhalizaontour Nirmala Telah jauh berkelana entah di mana Ada rasa hanya kuntum kasihnya Khabar itu merelakan perjalanannya Ada jiwa hanya kuntum kasihnya #repost video @namasayaizza sbb termissed record this song lupa tekan video 🤦♀

A post shared by  Arleena Ismail (@arleenaismail) on Mar 20, 2019 at 5:35am PDT

Grafik dan permainan pentas menjadikan kami tidak sedar sahaja air mata mengalir ke pipi. Ianya sungguh simbolik seorang setia yang mana dirinya ini diangkap menjadi puteri namun masih berbakti dengan tangan sendiri untuk menjaga suami yang yang dicintai.

Siti menghabiskan konsert malam tadi dengan Bersandar Cinta. Lagu ini dibuat dengan sangat teliti dari album SimetriSiti. Yang mana naik turun melodinya itu disusun dengan sungguh menyakinkan. Kerendahan dan kemurahan budi insan ini disampaikan dengan lagu tersebut. Lalu boleh kata kiri dan kanan kami, mengesat-ngesat air mata.

Benar, inilah lagu yang disampaikan untuk peminatnya. Yang dari 1996 melihat beliau muncul dengan baju merah, seluar hitam di kaca TV1 untuk berlawan berperang suara dalam Hiburan Minggu Ini, akhirnya kini masih boleh berdiri seperti sama untuk terus berbakti kepada yang meminati arena ini.

Konsert Siti kali ini jujurnya adalah perjalanannya yang dirungkai pahit manis. Yang mana lagunya itu disusun supaya kita mengerti Siti yang hingusan dulu adalah Siti yang dewasa sekarang. Yang mana walau seluruh Malaysia memilikinya, meminatinya, menyukainya, namun kita semua perlu beringat, berkali-kali Siti mengulang ayat sama,

“Terima kasih buat suami, yang memberi restu, yang sentiasa memberi sokongan kepada Siti untuk terus menghiburkan orang.”

Dan inilah kata kunci beliau untuk konsert kali ini. Siti kini berkongsi hidupnya itu bersama keluarga yang diidam-idam selama ini. Beliau tahu dan faham yang mana kisahnya itu walau belum pernah dibukukan di mana-mana, ia tetap ada di sanubari seluruh rakyat Malaysia.

Untuk kekal lebih 20 tahun, berdiri dalam kelompok manusia yang berebut membeli tiket hingga penuh 1 stadium, 10,000 orang, bukan kerja senang. Momentum kerja keras serta tidak pernah kenal erti rehat, hanya semata memenuhi kehendak dan kebahagiaan peminat, adalah kerja yang beliau sangat dedikasikan.

#sitinurhalizaontour opening in Kuala Lumpur. From brunei to KL for this! . . . . . @sitizonemy @ctdk #malaysiasongbird #wanderlust #travel #Vacation #Holiday #kualalumpur #genting #Bruneitraveller #sitizoners #malaysia #travelphotography #travel #travelblogger #travelling #travelgram #instatravel #instablogger #instaphoto #instafamous #travelblog #travelphoto #traveldiaries #travellife #ilovetravel #vacationmode #sitizoners

A post shared by  eat & travels (@findingpeace23) on Mar 20, 2019 at 5:05am PDT

Dan kita sebagai peminat, juga perlu bekerja untuk beliau. Sentiasa menghormati, terus juga menyayangi dalam modus yang berbeza. Hormat dan sayang ini jika disatukan, timbullah rasa tolak ansur, dan kita semua perlu mengakui, Siti hari ini adalah seorang ibu. Yang mana perlu habiskan banyaknya masa untuk bersama anak tersayang, keluarga tersayang juga teman-teman rapat yang beliau ada.

Malam tadi, kami mengenali Siti Nurhaliza. Dari seorang gadis menjual kuih. Berjalan sana sini di Pekan Kuala Lipis, Pahang, kemudiannya menaiki bas loncat-loncat dari Lipis ke Raub, Raub ke Bentong, Bentong ke Kuala Lumpur, kemudian menumpang di rumah Al-Marhum Dato Adnan Abu Hasan, memenangi juara lagu 1996 dan meraikan kejayaan itu di sebuah restoran tepi jalan menikmati nasi putih dan Tomyam dan kemudian balik semula ke Kuala Lipis malam itu juga.

Siti melambai kami dengan lambaian yang sama. Yang mana wanita ini sudah pun mencapai awan. Namun beliau masih turun membumi dan menginjak sisi tanah itu bersama-sama yang lain. Masih lagi memegang bakul, mengingati kisah itu dan seringnya menoleh ke belakang yang beliau ini kekal anak kampung yang dulunya menyeri sebuah keluarga, dan hari ini memberi cahaya kepada sebuah negara dan jiran-jirannya. Melempias semuanya mahu melihat dan memberi pelukan yang sama.

Cahaya yang ini, sinarnya masih sama lebih 20 tahun. Digilap-gilap dan seringnya dicuci dengan kemurahan hati. Dan itulah yang wajar kita semua contohi.

Jika hendak rehat, rehatlah sekejap. Kami memahami. Kemudian-kemudian, muncullah kembali, kami akan sokong dan terus berbakti cara kami.

Terima kasih untuk persembahan yang hebat, yang diingati dan kekallah ia menjadi sejarah besar untuk negara. Tahniah Dato Sri Siti Nurhaliza. Tahniah Puan Rozi, SNP, Shiraz, SitiZoners dan semua.

Tahniah. Kita adalah keluarga besar Siti Nurhaliza.

Khairul Hakimin Muhammad,
Seribu Kemanisan di Axiata Arena.


Pengalaman Saya Snorkeling Antara 2 Benua Pada Suhu 2°C

Pagi ini 6 Disember 2018, seawal jam 8:45 pagi saya dan suami harus keluar. Anak-anak kami tinggalkan di homestay untuk mereka main air di kolam, makan, dan ulang sampai lebam sepuasnya sehingga kami balik.

Ada misi yang ingin kami lunaskan di Iceland pada hari-hari terakhir kami di sini.

Cuaca pula seperti telah diramalkan, agak tidak baik sejak semalam. Angin kencang melanda bahagian selatan Iceland sejak awal malam tadi dan hanya akan beransur kurang menjelang petang.

Meski pun sudah hampir jam 9 pagi, suasana masih gelap seakan jam 5 pagi. Tiada apa yang dapat dilihat dalam suasa begini di sepanjang jalan menuju ke Thingvellir National Park.

Setiba di sana, selesai parking kereta, kami terus menuju ke van untuk tour snorkeling.

Sebaik tiba, seorang lelaki mat saleh menegur kami dengan ucapan ‘selamat pagi’ sambil tersenyum ramah.

Saya terpaku seketika seraya mulut berkata, “woooowwww. You can speak Malay”.

Rupanya mamat dari Itali tersebut pernah tinggal di Malaysia selama 2 tahun. Snorkeling di Mabul. Patutlah boleh cakap Melayu sepatah dua.

Tanpa buang masa kami diminta kami ke tandas, buang air dulu. Lepas ni dah tak boleh buka baju atau ke tandas lagi.

Tak payah. Nanti datang sign borang saja. Korang berdua je pun dari Asia. Senang nak cam. Jawab mamat Itali.

Selesai ke tandas, kami diberi baju khas untuk snorkeling iaitu dry suit.

Dry suit adalah suit overall khas untuk snorkeling dalam air bersuhu sejuk. Dengan suit ini, haba badan akan terperangkap seterusnya mengurangkan rasa sejuk sepanjang berenang di dalam tasik. Badan juga dilindungi daripada basah sepanjang suit ini dipakai.

Sebenarnya boleh tahan susah juga nak pakai baju ini. Pertama kena buka baju sejuk dan seluar tebal bahagian luar yang kami sedia pakai.

Hanya perlu tinggalkan baju thermal di bahagian dalam. Tukar baju jadi tambah susah disebabkan angin bertiup kencang. Sudahnya mereka suruh tukar baju di dalam van.

Seterusnya adalah sesi tandatangan borang pelepasan tanggungjawab dan kami sedar risiko yang bakal dihadapi andai ada kejadian tak diingini terjadi sepanjang sesi snorkeling.

Kemudian sesi penerangan. Masa ni baru perasan hanya ada 5 peserta saja termasuk saya dan suami. Less is better. Rasa lebih personalised untuk tour ini.

Antara yang diterangkan adalah dry suit yang dipakai akan buat kami timbul dan tak akan tenggelam. Jadi tak payah lah nak berdrama konon lemas dan nak terdampar ke dasar tasik. Haha.

Ke dua, jika air masuk ke tiub pernafasan di mulut, usah panik. Hanya perlu terbalikkan badan supaya muka mengadap ke atas, buka tiub di mulut dan telan lah air tasik. Haha. Senang gila kan.

Kemudian kami diberikan sarung tangan, kaki itik, tiub pernafasan dan penutup kepala. Sambil itu kami turut diajar cara pakai 4 benda ni. Kiranya masa berenang nanti hanya bahagian dagu hingga hidung saja yang terdedah. Bahagian lain semua tutup.

Guide kami sempat buat lawak. Nanti masa berenang kalau mulut rasa terjuih kebas sila rasa happy sebab dah jadi Angelina Jolie. Tak perlu buang duit buat pembedahan plastik. Hehe.

Dah selesai sesi penerangan, kami dibawa ke pinggir tasik Þingvallavatn iaitu di Silfra Fisurre. Ada tangga khas telah disediakan untuk turun snorkeling.

Dan sesi snorkeling di antara tectonic plates 2 benua pun bermula…

Guide adalah orang pertama yang masuk ke dalam air sambil beri arahan kepada kami untuk turun seorang demi seorang.

Bila badan masuk saja ke dalam air, terus rasa ringan dan terapung walaupun hakikatnya dry suit yang dipakai agak berat semasa di atas darat tadi.

Sejuk memang terasa tapi tak ketara. Ditambah keterujaan lebih banyak berada dalam diri berbanding rasa sejuk.

Kenapa snorkeling di Silfra Fissure di Thingvellir sangat istimewa?

1. Iceland sendiri sebagai sebuah pulau telah terbentuk akibat daripada pergerakan besar-besaran dan berterusan di antara kerak bumi hingga membentuk landskap unik pulau ini sejak 18 juta tahun yang lalu.

2. Silfra pula adalah keretakan terbaru yang terjadi di antara plat Amerika Utara dan Eurasia selepas gempa bumi berskala besar pada tahun 1789. Diikuti pula beberapa siri gempa bumi skala besar dan kecil selepas itu.

3. Kerak bumi di sini juga bergerak menjauh lebih kurang 2cm (0.79 in) setiap tahun.

4. Untuk pengetahuan, air di tasik Thingvallavatn adalah air yang mengalir terus dari glasier yang mencair. Suhu air di sini juga kekal antara 2°C ke 4°C sepanjang tahun, termasuk di musim panas.

5. Pihak berwajib di Iceland juga telah mewartakan air di tasik ini merupakan antara tasik glasier semulajadi terbersih di dunia. Proses pemampatan batu batan dan penapisan semulajadi yang berlaku turut menjadi faktor penyumbang.

Air dari glasier yang mengalir dari Langjökull glacier ke tasik ini telah melalui proses tapisan semulajadi oleh liang-liang di bawah permukaan tanah lava selama 30 ke 100 tahun sebelum akhirnya sampai ke tasik.

6. Thingvellir terkenal kerana pembentukan luar biasa antara batuan tektonik dan volkanik di lembahnya.

Lintasan dan pertemuan benua antara Amerika Utara dan Eurasia dapat dilihat dengan jelas di antara rekahan yang melintasi kawasan di sini. Ini turut menjadi ffaktor kenapa lokasi ini paling sesuai untuk mengira magnitud gempa bumi.

7. Silfra fisurre pula adalah jurang yang terbentuk di sempadan antara plat tektonik  Amerika Utara dan Eurasia.

8. Iceland adalah satu-satunya tempat di dunia di mana kita boleh berenang dan menyelam dengan selamat di antara 2 benua.

9. Dan paling best, Silfra sangat mudah diakses oleh sesiapa sahaja tanpa perlu belayar atau menyelam jauh ke dalam gua di bawah air yang mungkin berbahaya. Dan kita tak perlu mempunyai latar belakang menyelam atau snorkeling yang hebat untuk cuba berenang di sini. Hanya perlu sihat, adventurous dan tahu bagaimana untuk berenang.

10. Thingvellir National Park telah diwartakan sebagai tapak warisan UNESCO kerana sejarah penting bagi penduduk Iceland banyak berlaku di sini termasuk persidangan parlimen pertama. Dalam erti kata lain, kita berenang di tapak warisan sejarah UNESCO beb.

Kami kemudiannya berenang dengan tenang sambil menikmati pemandangan di bawah permukaan tasik.

Air di sini sangat jernih membiru hingga boleh lihat sejauh 120 meter ke dasar tasik. Jelas terlihat alga yang menghuni tasik melekat di batu-batuan di sepanjang laluan Silfra Fisurre.

Sesekali saya terbalikkan badan ke atas bila air masuk ke tiub di mulut dan telan saja air tasik. Kebetulan tengah dahaga sebenarnya. Haha.

Ada masa di bahagian tasik yang agak terbuka, terasa angin kencang menghanyutkan saya ke arah berbeza, adakala ke belakang. Jenuh juga menguak tangan dan menolak kaki itik ke depan tapi angin makin kuat menolak ke arah bertentangan.

Hingga lah kemudiannya tangan saya ditarik oleh guide ke arah sepatutnya saya berenang. Situasi begini berlaku beberapa kali.

Mula-mula rajin lah juga saya kayuhkan kaki masa kena tarik. Tapi dah masuk kali ke 3, ke 4, saya jadi malas nak put effort dan hanya pasrah saja menikmati free ride sambil melihat keindahan alam. Ah, biarlah guide tarik. Sis dah penat.

Sekitar 45 minit kemudian tour berakhir dan kami semua naik ke atas. Ketika ini angin masih bertiup kencang dan belum menunjukkan tanda akan reda walaupun dah tengahari.

Sesi buka baju snorkeling terasa lebih mudah. Hanya bahagian menanggalkan sarung tangan saja yang kena minta orang lain tarikkan. Selebihnya boleh buka sendiri. Kecuali jika stuck di bahagian kaki, kenalah minta sesiapa tarikkan suit.

Misi snorkeling kami diakhiri dengan air coklat panas dan biskut. Diselang seli dengan lawak jenaka oleh guide dan mamat Itali tadi. Selesai semuanya, kami bersurai.

Alhamdulillah satu lagi bucket list saya telah tertunai pada hari itu. Misi berenang di antara tektonik 2 benua, iaitu  benua Amerika Utara dan Benua Eurasia terlaksana akhirnya. Ia pengalaman berharga yang manis dan akan saya kenang selamanya.

Ini 10 Lokasi Memukau Untuk Diburu Bila Anda Travel Ke Iceland


Adam Corrie Minta TikTokers Bukan Islam Jangan Gunakan Agama Untuk Kejar ‘Sales’

Baru-baru ini, kecoh di media sosial berkenaan seorang TikTokes berbangsa Cina yang menyatakan keinginanya untuk memeluk Islam dengan tujuan hanya mahu meraih pendapatan. Malah, TikTokers tersebut dikatakan sanggup ‘menggunakan’ pekerja berbangsa Melayu untuk menarik perhatian pengikut yang sama bangsa.

Susulan itu, pelakon dan usahawan Adam Corrie Lee terpanggil untuk mengulas mengenai isu berkenaan. Menerusi hantaran di Facebook, Adam menegaskan kepada TikTokers itu atau mana-mana pempengaruh bukan Islam untuk memperbetulkan niat dalam perniagaan.

Malah, pelakon itu turut berpesan agar tidak ada mana-mana TikTokers yang sengaja menggunakan nama Islam sebagai cara meraih keuntungan dan kepentingan peribadi semata-mata.

Bagaimanapun, Adam atau nama Islamnya Adam Corrie Lee Abdullah berkata tidak salah sekiranya TikTokers berkenaan benar-benar mahu mendalami Islam, namun perlu berhati-hati dan perbetulkan niatnya.

Dalam masa yang sama, beliau juga turut berkongsi pengalamannya ketika membantu individu yang ingin memeluk Islam. Adam mendedahkan sememangnya wujud pasangan yang memeluk Islam hanya kerana mahu berkahwin dan meraih keuntungan.


Pengalaman Saya Travel Dari KL – Hatyai Naik Keretapi Dengan Bajet Bawah RM500

Sebab ramai yang bertanya, saya kongsi perjalanan ke Hat Yai baru-baru ini menaiki keretapi. Perkhidmatan keretapi yang mempunyai ruang tidur (sleeper bed), dari KL – Padang Besar sudah ditamatkan perkhidmatannya tahun lepas.

Dan kini telah digantikan dengan ETS. Jadi melepaslah angan-angan nak tidur dalam train, sambil menulis puisi. Gitu. Jadi nak tak nak, sebab hajat hati nak naik sangat keretapi, maka kami booking tiket secara online, boleh guna link ini untuk pembelian.

Atau boleh terus ke kaunter KTMB di KL Sentral untuk beli secara terus. Terpulang. Cuma digalakkan beli awal. Sebab perkhidmatan ETS ni ramai yang guna. Jadi belilah cepat sebelum kehabisan. Harga tiket tren ETS berbeza mengikut klasifikasi tren.

Ada tiga jenis semuanya – Platinum, Gold dan Silver. Yang membezakan tren dan harga tren ini adalah perhentiannya. Platinum lebih cepat, kurang berhenti mengambil penumpang dan jarak masa yang singkat.

Silver lebih lama masa perjalanannya kerana banyak stop/berhenti untuk mengambil penumpang. Bagi warga emas dan OKU serta pelajar juga boleh mendapat harga tiket yang istimewa/ konsesi.

Dari KL Sentral ke Padang Besar, harga tiket orang dewasa sehala adalah RM80 dan kanak-kanak RM44 (Emas / Gold pakej). Kami naik ETS jam 9.30 pagi. ETS memang tepat waktu. Jadi pastikan jangan sampai lewat ke terminal.

Sebab pertama kali naik tren, ETS ni seronok juga. Ada cafe kecil disediakan dengan makanan yang boleh tahan sedap juga. Ada tv yang pasang movie, surau, tandas yang bersih. Selesa untuk perjalanan yang jauh.

Tolak-campur macam naik kapal terbang juga rasanya. Sepanjang perjalanan kita dihidangkan dengan permandangan yang indah.

Perjalanan mengambil masa 5 jam. Kami tiba di stesen Padang Besar jam 3 petang lebih kurang. Disebabkan nak kejar keretapi klasik Hat Yai yang akan bergerak jam 3.45 waktu Malaysia (waktu Siam sejam lambat dari Malaysia), maka waktu ni kelam-kabut sikit. Sebab nak beratur cop pasport, beli tiket ke Hat Yai, isi borang imigresen.

Boleh bayangkan kalau pergi hujung minggu, mesti akan lebih kelam-kabut. Syukur kami tak perlu beratur panjang. Hanya ada beberapa penumpang yang turut serta bersama kami. Jadi proses berjalan pantas. Jadi total kalau anda pergi Hatyai pakai keretapi adalah RM80+RM10= RM90.

Jadi tertunailah cita-cita saya menaiki keretapi klasik yang tingkapnya boleh dibuka. Dan beranganlah macam cerita hindustan sambil keluarkan kepala dan tudung melayang-layang ditiup angin nan ganas.

Tiket untuk ke Hat Yai cuma RM10 bersamaan 100 baht untuk 2 orang. Dan untuk pengetahuan juga, tren ke Hat Yai cuma ada 2 kali. Belah pagi dan petang. Jadi kalau tak sempat naik train, boleh naik van yang disediakan di pintu masuk sempadan Thai dalam 700 meter dari Terminal Padang Besar.

Harga tiket sama juga dengan naik keretapi. Cuma feel dia memang sangat lain la. Justeru pastikan rancang perjalanan dengan betul dan tepat, supaya bisa naik tren klasik yang menyeronokkan.

Kami tinggal di hotel namanya The Bed, di pekan Hat Yai yang harganya cuma lebih kurang RM100 sehari. Selesa, bersih dan agak luas untuk harga yang macam tu. Kedai makan tak ada masalah. Di mana-mana banyak kedai makan muslim. Komunikasi pun tak ada masalah. Mereka boleh faham cakap melayu.

Hat Yai sedang tengkujuh. Hujan lebih banyak muncul dari matahari. Jadi di sekitar pekan Hat Yai kami berjalan saja. Semuanya memang dalam jangkauan berjalan.

Cuma untuk ke tempat-tempat tourist attraction, agak jauh dan harus naik pengangkutan lain seperti motorsikal atau tuk-tuk.

Kami pergi 3 hari saja, dari rabu sampai jumaat. Antara tempat yang kami sempat jejak :

1. Hat Yai Municipal Park
2. Phra Phutthamongkol Maharat
3. Hat Yai Municipal Bird Park
4. Night Market Hat Yai
5. Asean Trade Bazaar
6. Khlong Hae Floating Market
7. Chang Puak Camp Hat Yai

Kesemua tempat-tempat ini harga tiket tak mahal sangat. Ada juga yang masuk percuma saja. Kami banyak habis duit untuk makan. Hehe.

Tuk-tuk pula dalam 400 baht bersamaan RM50 sepanjang hari. 2 hari RM100 lebih kurang. Kami pulang menaiki van dari Hat Yai ke Padang Besar. Merasa juga pengalaman bersesak dalam van dengan penumpang lain.

Dan beratur cop pasport di sempadan, kemudian jalan kaki ke terminal Padang Besar untuk naik ETS, pulang ke KL.

Paling yang saya nak pergi sangat ialah Floating Market (pasar terapung). Di waktu kami sampai hujan lebat sangat. Air naik sehinggakan peniaga hanya mampu berdagang di atas jalanan.

Amar pujuk hati dengan kata yang nanti bila-bila kita pergi naik kereta aje. Pergi semata-mata untuk pasar terapung saja. Okay, I keep that promise.

Hat Yai syurga makanan. Semua makanannya tak ada yang tak menyelerakan. Nampak simple saja, tapi enak sangat. Sama macam kehidupan. Perkara-perkara sederhana akan selalu menang.

Trip ke Hat Yai ini amat sederhana, tapi saya merasa sangat bahagia. Saya menikmati ketenangan kotanya, keramahan manusianya, kedinginan musimnya, keenakkan makanannya dan kecintaan masyarakatnya terhadap seni-budaya.

Terimakasih Hat Yai. Semoga kita bertemu lagi.


Pengalaman Saya Travel Di Cuba, Negara Bukan Tumpuan Pelancong Malaysia

Jika anda peminat lagu Inggeris, sudah pasti anda pernah mendengar lagu ‘Havana’ yang dinyanyikan oleh penyanyi Amerika Syarikat yang sedang meningkat naik iaitu Camilla Cabello.

Havana sebenarnya merupakan sebuah bandar yang menjadi ibu negara untuk sebuah negara yang terletak di kepulauan Carribbean iaitu Cuba.

Walaupun negara ini sangat jauh dan mempunyai perbezaan 11 jam dengan Malaysia, namun Cuba merupakan sebuah destinasi pelancongan yang sangat menarik untuk dikunjungi dan seharusnya diletakkan dalam list negara yang wajib anda lawati!

Di sini saya sertakan beberapa tips sebelum anda merancang ke Cuba:

1. Rakyat Malaysia tidak perlukan visa ke Cuba

Rakyat Malaysia tidak memerlukan visa untuk memasuki negara ini dan dibenarkan berada di sini selama 90 hari. Malaysia dikira bertuah kerana diberikan visa percuma hasil hubungan diplomatik yang baik diantara kedua-dua belah kerajaan.

Jika  dibandingkan dengan sesetengah negara seperti Amerika Syarikat dan Kesatuan Eropah, mereka harus memohon visa sebelum ke Cuba. Malaysia juga mempunyai kedutaan di Havana.

Sekiranya anda menghadapi sebarang masalah sepanjang berada di Cuba, anda boleh berhubung terus dengan staff kedutaan disana.

Di Cuba, mereka menggunakan 2 mata wang yang berbeza iaitu CUC (Cuban Convertible) dan CUP (Cuban Peso).

CUC hanya digunakan oleh pelancong dalam segala urusan jual beli dan nilai 1 CUC bersamaan 1 USD(RM 4.08). Manakala matawang CUP pula hanya digunakan oleh rakyat tempatan sahaja.

Jika anda ingin membawa duit cash, lebih elok jika membawa matawang Euro/British Pound berbanding US Dolar kerana anda tidak akan dikenakan cas tambahan apabila anda menukar wang CUC di mana-mana money changer di Cuba.

Namun, sekiranya anda ingin mengeluarkan wang dari mesin ATM apabila tiba di sana, mesin ATM mereka menerima kad VISA/Mastercard selagi mana kad yang didaftarkan bukan daripada bank Amerika Syarikat.

Saya pernah mengeluarkan duit menggunakan kad Maybank dan tidak mempunyai masalah melakukan pengeluaran , tetapi anda harus menelefon bank anda terlebih dahulu dan menghidupkan ATM Plus.

Bahasa utama mereka adalah Spanish. English hanya ditutur oleh sebahagian sahaja penduduk Cuba. Jadi jangan lupa download Google Translate dan simpan Spanish language untuk kegunaan offline.

Kalau anda masa belajar lah bahasa asas Spanish seperti hola, gracias , salida dan nombor-nombor dalam bahasa Spanish, ini akan sangat membantu sepanjang anda berada di Cuba.

4. Teksi di Lapangan Terbang Antarabangsa Jose Martin Havana

Satu-satunya cara untuk anda pergi ke bandar Havana dan bandar-bandar lain di Cuba daripada lapangan terbang mereka adalah dengan menggunakan teksi. Tetapi harga untuk sebuah teksi one way boleh mencecah 25-30 CUC (RM 100-120)!

Kalau anda datang beramai-ramai, teksi adalah pilihan terbaik. Namun untuk solo traveller, saya cadangkan anda untuk menggunakan perkhidmatan shared taxi daripada agensi GetYourGuide, sebuah agensi pelancongan yang menawarkan perkhidmatan kereta dengan harga serendah 10 CUC (RM 40) sehala dan boleh ditempah online.

Wifi di Cuba sangat terhad! Sehingga ke hari ini, kerajaan Cuba masih tidak membenarkan pemasangan wifi di dalam rumah.

Anda hanya boleh mendapatkan wifi di kawasan-kawasan terbuka seperti taman, sesetengah hotel dan beberapa kawasan tumpuan pelancong.

Bagi mengakses wifi disana, anda boleh membeli kad wifi daripada mana-mana syarikat telekomunikasi mereka seperti ETECSA dengan harga 2 CUC untuk 1 jam!

Jika anda ingin menggunakan wifi lebih daripada satu jam, maka belilah kad ETECSA sebanyak mana yang anda inginkan. Cadangan saya, cubalah rasai seketika hidup tanpa jaringan internet dan nikmati setiap detik anda disana.

Anda akan dapati satu rasa kebebasan dan kepuasan yang tidak dapat digambarkan.

6. Rasai pengalaman menaiki kereta vintage

Anda akan dapati banyak kereta vintage sepanjang anda berada di Cuba. Ini merupakan salah satu daya tarikan kepada pelancong untuk merasai pengalaman yang berbeza.

Tour bandar Havana menggunakan perkhidmatan pemadu kereta vintage boleh didapati di kawasan Old Havana dengan harga serendah 30 CUC untuk satu jam.

Tetapi jika anda sekadar inigin mengambil gambar di dalam kereta tersebut, simply ask pemandu kereta dan bayar 1 CUC.

Bandar Havana sangat selamat unuk dikunjungi dan anda akan dapati ramai pelancong di sana dan dijaga dengan baik.

Berjalan kaki adalah pilihan terbaik untuk anda explore seluruh bandar Havana terutama Old Havana yang juga merupakan salah satu daripada tapak warisan dunia UNESCO.

Anda juga boleh melawat tempat-tempat tarikan pelancong seperti Bangunan Capitol yang seakan sama dengan Capitol di Washington D.C., Kubu El Morro, Musium Nacional de Bellas Artes, Paseo del Prado, Plaza Revolusi Jose Marti.

Atau ke Fabrica de Tabaco Partagas iaitu tempat yang terkenal untuk rokok cerut serta Hotel Nacional, salah satu hotel tertua di Havana yang selalu dikunjungi oleh tetamu penting dan ternama seperti Jimmy Carter,Frank Sinatra, Yuri Gagarin dan Marilyn Monroe.

Selain itu, jangan lepaskan peluang untuk menikmati pemandangan matahari terbenam yang menakjubkan di Malecon!

8. Cuban sangat peramah dan suka membantu

Sepanjang berada di Cuba, jarang saya menghadapi masalah dengan netizen di sana. Mereka sangat membantu dan yang lebih mengharukan mereka sebenarnya tahu di mana Malaysia dan Kuala Lumpur.

Di sana saya berjumpa dengan seorang wanita yang merupakan ibu kepada pemilik hostel tempat saya menginap dan mendengar cerita tentang lawatannya ke Malaysia (Kuala Lumpur dan Teluk Intan) pada tahun 2000 atas lawatan kerja mewakili syarikatnya untuk melihat teknologi industri kelapa sawit Malaysia.

Sepanjang bercerita, dia sentiasa memuji kecantikan Malaysia dan keindahan akhlak rakyat Malaysia.

One thing that touched me the most was when she said, she never travelled outside Cuba since the day she left Malaysia because it is hard for Cuban to travel due to Cuban government restriction, but after 17 years she never losing her hope to go to Malaysia again because it has been a dearest country to her heart since the first day she arrived Malaysia.

Selain Havana, banyak lagi tempat yang boleh dilawati di Cuba seperti Varadero, Trinidad dan Santiago de Cuba yang menawarkan anda pantai yang sangat awesome dan perkampungan orang asli Cuba yang sangat unik.

Anda boleh menaiki bas atau teksi vintage untuk ke sana, namun harus membeli awal tiket terutama bas untuk mengelak daripada terlepas seat pada hari itu.

Rakyat di Cuba sangat chill dan kadang-kadang sesuatu proses boleh menjadi sangat perlahan dan tidak menentu.

Jadi apabila anda di Cuba tak perlu untuk rushing dan enjoy setiap moment anda di sana. Anda pasti akan menyukai lagu-lagu rancak Cuba, bangunan-bangunan lama dan bersejarah, makanan mereka dan yang paling pasti keramahan rakyat di sana!

Selamat mengembara ke satu sisi dunia yang baru!


Sertai Misi Kemanusiaan 10 Hari Di Kemboja, Pelajar Ini Temui 7 Pengalaman Berharga

Nota Editor: Pengalaman sertai misi kemanusiaan di Kemboja ini telah dikongsikan oleh seorang pelajar UIA, Imaduddin Rabani Zulbahar untuk siaran di Vocket. Semoga ia dapat dijadikan inspirasi untuk anda yang ingin sertai misi sebegini.

Pada 18 September hingga 28 September 2015, Kelab Umission UIAM bersama Alumni SM Sultan Abdul Halim (Jenan) telah pergi ke Kemboja untuk misi kemanusiaan membantu umat Islam di sana.

Misi kemanusiaan ke Kemboja ini banyak membuka mata aku yang pertama kali menyertai misi kemanusiaan ke luar negara sebegini. Terlalu banyak benda yang aku belajar setelah melihat dan pergi sendiri ke Kemboja.

Misi yang diberi nama Journey of Khalifah to Cambodia 2015 ini disertai seramai 25 orang pelajar UIAM dan 15 orang pengiring yang terdiri dari doktor, pensyarah dan professional yang lain.

Pengalaman yang ada ini, aku harap sedikit sebanyak dapat memberi inspirasi dan motivasi kepada orang lain terutamanya anak muda di Malaysia ini.

Antara pengalaman yang aku dapat kongsikan adalah :

Disebabkan program ini ke luar negara, maka bajet yang diperlukan juga tinggi dan banyak. Disamping matawang Ringgit yang turun serta ekonomi negara yang kurang stabil, kami terpaksa mencari sendiri dana untuk program ini.

Apa yang kami buat antaranya, pergi ke setiap masjid di sekitar Selangor mohon sumbangan, terutamanya semasa solat Jumaat, charity sale dan mencari sponsorship di beberapa syarikat.

Selain itu, sumbangan individu seperti pensyarah dan orang awam juga banyak membantu menyumbangkan dana untuk misi ini. Orang ramai juga turut memberi sumbangan seperti pakaian, Qur’an, alat tulis, telekung, duit untuk korban, Aqiqah, Zakat dan sebagainya.

Terima kasih kepada semua yang menyumbang kerana kami akhirnya berjaya mengutip duit mencecah rm13,000.00 untuk membantu misi kali ini.

Sesampai disana, kami berada selama dua hari Phnom Penh sebelum bergerak ke Battambang selama enam hari kemudian dua hari lagi di Siem Reap. Di Phnom Penh, kami pergi ke Kg Chroy Metrey untuk khatan, membuat Aqiqah, beri sumbangan kepada orang kampong.

Kemudian, di Battambang kami pergi ke Masjid Dhiauddin, Dam Sbai untuk melakukan ibadah korban, khatan, memberi zakat, fidyah dan memberi sumbangan kepada penduduk kampung di sekitar Battambang.

Kami juga menyambut Aidil Adha di sini. Antara kampong yang kami turut pergi di Battambang adalah Kampung Kok Grong / Surau Muhammady, Kg. Pang Relim, Kg. An Nikmah dan sebagainya.

Sepanjang program ini, kami berjaya membawa sebanyak 118 ekor lembu hasil sumbangan orang ramai di Malaysia untuk diagih dan dikorban sempena Aidil Adha di Kemboja.

Selain itu, misi kali ini berjaya mengkhatankan seramai 295 orang, 210 orang lelaki dan 85 orang perempuan pelbagai umur.

1. Dapat membantu dan bersama dengan para doktor untuk program khatan.
2. Untuk pertama kali, dapat menyembelih sendiri lembu korban.
3. Dapat bekerja sebagai satu team dengan orang-orang yang berpengalaman dan hebat.
4. Dapat merasai bagaimana kehidupan Muslim di Kemboja yang sudah semestinya tak sesenang kita.
5. Pengalaman pertama di Kemboja, merasai kehidupan di sana seperti makanan mereka, suasana di sana dan sebagainya.
6. Dapat tambah ramai kawan baru, terutama orang Kemboja
7. Pertama kali beraya tanpa keluarga.

Kesimpulannya, antara apa yang aku dapat yang boleh aku kongsikan dengan semua orang adalah, perlunya kita bersyukur dengan apa yang ada.

Mungkin kita dah biasa dengar ayat macam ni, tapi ini benda yang kita perlu sentiasa ingat. Di sana, tiada air sejernih air kita. Air yang diguna untuk minum, makan, mandi semunya adalah air sungai yang tak ditapis.

Aku juga merasakan perlunya kita menolong sahabat seIslam kita terutamanya yang ditindas dan didikrimasi seperti di Kemboja.

Program ini juga, tidak akan berjaya tanpa semangat, kekuatan, kerjasama semua orang terutama para volunteer yang banyak membantu menjayakan misi kali ini.

Akhir kata, aku berharap, anak muda Malaysia terutamanya, gunakanlah masa yang ada, tenaga yang ada, minda yang ada untuk bantu seramai mana orang yang ada di luar sana.

Ingat, kita takkan rugi kalau kita membantu orang lain. Teringat aku akan firman Allah, maksudnya,

“Show forgiveness, enjoin kindness and turn away from ignorance” Al-Araf ayat 119.

Baca juga bagaimana Seorang Pensyarah Berkongsi Cara Menjadi Sukarelawan Yang Efektif Dalam Misi Kemanusiaan

LIKE dan FOLLOW Vocket di Facebook serta Instagram


Pengalaman Hitam Skim Cepat Kaya Buat Saya Takut Dengan Pelaburan

Selamat bekerja semua. Artikel ini agak panjang. Share dahulu untuk bacaan pada masa lapang.

Setiap orang pasti ada pengalaman pahit dan manis. Pengalaman tersebut melibatkan apa sahaja situasi.

Ada yang menjadi sejarah hitam. Ada juga yang berjaya menjadikan pengalaman sebagai batu loncatan.

Pengalaman pelaburan saya bermula sekitar 2006. Waktu itu masih muda remaja.

Nak dijadikan cerita, saya bertemu Guru sewaktu sekolah menengah. Dia memperkenalkan kepada saya satu “Skim Pelaburan”.

Ia berkait dengan Oil and Gas. Nama Skim tersebut adalah ABB Fund. Seangkatan dengan Swisscash, Empay dan sebagainya pada waktu itu.

Saya ditunjukkan dengan pelbagai bukti-bukti kejayaan. Perancangan mahu melancong beramai-ramai ke Kota London dan bukti tempahan kereta mewah.

Disebabkan mudah terpengaruh dengan material, saya bersetuju untuk melabur dengan modal permulaan sekitar RM300.

Waktu itu saya adalah antara orang yang terawal masuk ke dalam skim ini.

Saya ceritakan kepada rakan universiti. Ramai yang berminat dan mula melabur.

Ada yang guna duit PTPTN, ada yang pinjam dengan ibubapa, ada juga yang guna duit berniaga.

Setelah beberapa minggu, saya dan rakan-rakan mula mendapat pulangan modal dan untung.

Waktu cuti semester, rakan universiti yang pulang ke kampung mengajak pula rakan mereka di kampung. Ada yang menambah pelaburan. Ada juga yang membuat pelaburan baru. Mewakili orang di kampung.

Saya sebagai operator utama di universiti semakin tak cukup tangan. Waktu itu, dalam e-wallet ada beribu-ribu duit untung. Separuh dilaburkan kembali. Separuh tunggu masa nak keluarkan.

Rakan- rakan pula semakin bersemangat menunggu pusingan untuk withdrawal seterusnya. Ramai yang mula menanam impian.

Ada yang material. Ada juga merancang membawa keluarga menunaikan umrah.

Panas pagi tak sampai ke petang. Hujan di tengahari.

Bila tiba masa nak withdraw, cubaan menghubungi Upline tidak berjaya. Talian asyik berada diluar kawasan.

Guru yang memperkenalkan saya skim ini juga menghadapi masalah yang sama. Upline tidak berjaya dihubungi.

Ada juga ura-ura mengatakan Bank Negara “menghalang urusniaga”.

Ada juga yang mengatakan kerajaan tak mahu rakyat terutama bumiputera maju dan kaya. Nanti hilanglah kebergantungan rakyat kepada kerajaan.

Bila dah kaya, subsidi pun tolak ketepi. Siapa yang memerintah, rakyat takkan ambil peduli.

Setelah beberapa minggu, Guru menjelaskan skim ini adalah satu penipuan. Laman web juga hilang dari pandangan. Upline tidak berjaya dihubungi sehingga ke hari ini.

Waktu itu, saya dapat menarik nafas lega kerana saya adalah orang terawal yang masuk. Jadi modal dan untung telah saya peroleh. Tapi lega itu hanya seketika.

Bila memikirkan rakan-rakan yang masuk lewat. Rakan-rakan yang terkena hingga hilang segala wang simpanan. Rakan-rakan yang terpaksa bayar hutang wang pinjaman. Rakan-rakan yang terpaksa mencatu kudapan. Rakan-rakan yang menghadapi serangan ahli keluarga. Dan pelbagai lagi masalah yang menghantui.

Ada juga rakan-rakan yang bukan dari kalangan keluarga ada-ada. Terkena bukan disebabkan tamak haloba. Tetapi hanya memikirkan untuk mengubah nasib keluarga.

Keadaan ini yang menyebabkan hati saya tidak tenteram. Saya rasa seperti saya penipu dan punca kepada segala masalah ini.

Tetapi, setelah satu Malaysia heboh skim ini Skim Cepat Kaya dan ramai yang tertipu, saya mula mengangkat muka yang sebelum ini tunduk malu dan bermuram durja.

Rasa syukur paling tinggi apabila tiada seorang pun rakan-rakan yang menyalahkan saya. Di mulut mereka kekal menyebut, tiada rezeki dan pengajaran berharga.

Tiada kes saya bertumbuk, disimbah cat merah atau apa sahaja khianat. Mungkin Allah SWT menilai saya juga orang yang dikhianati. Alhamdulillah.

Agak lama saya tidak berusaha mencari ruang pelaburan baru. Kerana dalam fikiran saya, apa sahaja pelaburan yang melibatkan orang di sekeliling adalah amat berisiko tinggi.

Kita terlibat dengan cara menarik orang lain untuk masuk bersama-sama. Jika untung tak mengapa. Jika rugi, rugi sama-sama.

Saya tidak bersedia untuk menerima risiko tersebut sekali lagi. Sehinggalah saya kenal sistem pelaburan seperti ASB Financing, Unit Trust dan Bursa Malaysia.

Sistem pelaburan begini ternyata diiktiraf kerajaan. Pulangannya juga amat berbaloi. Kita boleh tentukan sendiri berapa banyak yang kita nak untung.

Dan yang paling penting, untung atau rugi tidak langsung melibatkan orang lain. Kita sendiri boleh terlibat seorang diri. Ilmu juga banyak tersedia untuk ditimba.

Ada ramai pengajar yang bersedia mencurah ilmu. Jauh berbeza dengan skim cepat kaya yang pernah saya terlibat sebelum ini.

Inilah jalan sebenar bagaimana kerajaan nak kita kaya. Tapi sangka buruk yang selalunya menjadi hijab kepada segala kenikmatan yang ada.


Mengidap Sakit Mata, Pelajar Terbaik ‘Engineering’ Kongsi Pengalaman Sukar Siapkan Master

Saya mula tertarik mengikuti kisah gadis ini apabila beliau berkongsi tentang kejayaan beliau sebagai pelajar terbaik bagi Master of Science (Engineering Business Management) yang telah dianugerahkan kepada oleh UTM baru-baru ini.

Namun yang lebih menarik, tidak ramai yang tahu cabaran yang dilalui oleh beliau sepanjang menyiapkan Master pertama, dan sebelum berangkat menyambung baki pengajian di Jepun.

Itulah kisah yang ingin saya kongsikan tentang Cik Siti Rozita binti Sabar atau lebih mesra dipanggil Ita.

Kini berusia 30 tahun dan merupakan anak ke 3 daripada 5 adik-beradik yang kesemuanya perempuan, Ita mengambil program double master di bawah kelolaan bersama Universiti Teknologi Malaysia (UTM) dan Meiji University dari Jepun.

“Di UTM Ita buat Master of Science (Engineering Business Management) dan di Meiji University Ita buat Master of Business Administration (MBA). Di UTM dah habis, tinggal di Meiji lagi setahun nak habis. Insya Allah Ita grad pada bulan Mach tahun depan. – Siti Rozita”

Sebelum itu Ita telah berjaya menamatkan Diploma Kejuruteraan Mekanikal (daripada Politeknik). Dan bagi peringkat ijazah pula dalam Sarjana muda pengurusan (Teknologi).

Ita dulu budak nakal sikit. Pernah kena gantung sekolah waktu tingakatan 3, tapi tak jadi digantung sebab Ita kapten bola baling sekolah,  nak kena pergi game MSSD waktu tu.

Disebabkan Ita dah ada senarai hitam di sekolah lama, masuk tingkatan 4 Ita pindah ke Sekolah Teknik Shah Alam sebab Ita minat mechanical engineering dan nak main bola baling untuk daerah lain dan nak lari dari sekolah lama.

Disebabkan rekod hitam yang ada, walau kesalahan kecil sekalipun yang Ita buat lepas tu, Ita akan kena buang sekolah. Hahaha. Terejal sungguh. Tapi sekolah teknik tu permulaan Ita dalam bidang engineering.

Bekerja sambil belajar sewaktu buat ijazah

Ayah kerja tukang sapu cat, mama kerja berniaga kecil-kecilan. Waktu Ita tahun akhir diploma ayah berpisah dengan mama. Sebab itu selepas diploma Ita terus kerja. Alhamdulillah sebulan selepas habis belajar, belum  pun konvo Ita dapat kerja ikut bidang mekanikal.

Dari situ Ita tanggung 2 adik Ita belajar sampai dorang habis diploma dan kerja. Dalam masa yang sama Ita belajar partime  buat ijazah.

Ita bekerja di syarikat yang sama sejak habis diploma. Ita mula sebagai production assistant. 2 tahun lepas tu Ita naik pangkat sebagai Store Executive. Dalam masa yang sama Ita dapat biasiswa daripada syarikat Ita bekerja untuk sambung ijazah.

Mereka taja 60% daripada yuran pengajian ita. Ita cuma ikat kontrak setahun setengah lepas grad. Lepas setahun pegang jawatan store executive Ita diberi tugas baru sebagai Factory Controller.

Baca: Anak Kampung Pangkat 2 SPM Buktikan Kegagalan Bukan Penghalang Meraih PhD

Cabaran sewaktu sambung belajar dan ambil double masters

Jujur master sebenarnya senang tapi tak mudah. Tak mudah kalau tak sanggup mengawal tekanan dan stress. Tak mudah kalau tidak sanggup bersengkang mata untuk meet due date.

Tak mudah kalau tak dapat berfikir lebih dalam dan luar dari kotak fikiran. Tak mudah kalau tak bijak membangkang atau mempertikaikan pendapat orang lain dan mempertahankan fakta dan idea sendiri dengan disokong dengan kajian-kajian yang sedia ada.

Senang cakap tak mudah kalau tak banyak mengkaji. Dan tak berapa mudah kalau tak ada pengalaman kerja (terutama dalam bidang saya).

Banyak dugaan selama 2 tahun ini terutamanya 3 bulan yang terakhir sewaktu Allah uji saya dengan masalah kesihatan. Bayangkan saya tak boleh buka mata kerana mengalami chronic dry eyes.

Saya tak boleh memandu, tak boleh menaip, membaca dan dapat cuti panjang sepanjang bulan Disember. Kerana semua tu, saya tak berapa performed dalam presentation master project saya. Kecewa kerana itu usaha 2 tahun saya, tapi alhamdulillah keputusan masih memberangsangkan.

Saya takkan lupa bila sahabat saya sanggup ambil cuti separuh hari untuk bantu saya siapkan postgraduate assignment saya. Dia ambil saya, bawa saya ke perpustakaan dan bantu saya siapkan assignment saya yang dah 2 minggu lewat daripada submission date.

Alhamdulillah, prof amat memahami masalah saya pada waktu itu. Supervisor yang sangat membantu. Saya masih struggled untuk submit master project saya 12 jam sebelum saya terbang ke Jepun.

Kawan yang tolong saya sediakan dan taip isi untuk presentation Meiji dan bantu saya berjalan sewaktu tu. Beberapa kali saya terlanggar tiang, dinding, orang, sampai cermin mata hitam Rayban saya tercabut.

Kawan-kawanlah yang bantu saya berjalan, mereka ‘tongkat’ saya waktu tu. Walaupun geng saya bukan Islam, mereka akan bawa saya ke surau untuk solat. “I risau tengok you,” kata-kata mereka yang saya takkan lupa. Saya tak tahu macam mana saya nak habiskan sisa-sisa pengajian saya tanpa mereka.

Mama antara orang yang tolong hantar Ita pergi kerja dan ke UTM; kadang-kadang mama nangis bila tengok Ita kurang rehat, supervisor; Assc.

Berterima kasih kepada keluarga dan rakan-rakan

Terima kasih kepada keluarga terutama mama dan adikberadik selalu doakan yang terbaik untuk Ita. Maafkan Ita sebab sepanjang buat master ni Ita tak banyak luangkan masa dengan mama.

Terima kasih Prof Abdul Rahman, kawan-kawan yang sangat awesome, ex-colleagues Halton Malaysia yang selalu bagi cooperations dan sokongan, para pelajar double masters program dan juga my two beloved friends, Mages & Jessicca.

“Tak sangka langsung akan dapat anugerah ni. Rancangan asal nak defer convo ke Oktober, sebab baru je sampai di Jepun. Tapi bila prof watsapp cakap Ita tersenarai dalam Best Postgraduate Student Award terus terkedu sekejap. Ok, cari tiket kapal terbang, total 12 jam perjalanan dan balik” – Ita.

Di Jepun ini sebenarnya Ita pergi siapkan kajian untuk  masters kedua Ita di Meiji University. Ita berhenti kerja di Malaysia lepas 8 tahun berkhidmat dan keluar dari zon selesa, cuba sesuatu yang baru. Ita tak ada biasiswa untuk tanggung pengajian. Jadi Ita cari kerja sambilan untuk tanggung kos sara hidup di Jepun. Sambil tu travel sikit-sikit dan siapkan kajian.

Di waktu yang sama Ita looking forward  untuk kerja di Jepun lepas habis belajar pada bulan Mach tahun depan. Dan sekarang Ita berusaha keras belajar bahasa Jepun. Ita juga dah mula cari kerja dari sekarang.

Saya nasihatkan kalau dah habis buat ijazah dan ada niat nak sambung master, kerjalah dulu. Cari pengalaman kerja kerana semua tu sangat membantu dalam proses kajian dan master project.

Melainkan nak buat full research mungkin ok untuk terus sambung master dan mungkin lebih baik PhD. Ramai pelajar yang dapat tawaran terus sambung master lepas degree dan lepas grad mereka komplen tak ada majikan tengok scroll master mereka.

Ketahuilah, majikan memang akan lihat pengalaman kerja dan degree anda lagi-lagi anda fresh graduate (kebanyakannya swasta). Janganlah ingat anda akan dapat kerja dengan gaji asas RM6k sebab ada master walaupun tak ada pengalaman kerja.

Gaji masih juga akan bermula dengan RM2500. Jadi saya nasihatkan kerja dulu. Dan bukan mudah nak cari mood belajar tu balik kalau dah kerja. Haha pandai-pandai la ye.

Saya bukan nak melemahkan semangat pada sesiapa yang dah ada niat nak terus sambung tu, saya hanya bercakap berdasarkan pengalaman saya belajar bekerja sambil semenjak buat ijazah lagi.

Saya kerja lepas diploma and slowly buat degree and masters partime. Sebab tu saya kata pegalaman kerja sangat2 membantu dalam proses pembelajaran.

Lain orang lain perjalanan dia, hanya anda yang tahu diri anda. Buat keputusan untuk diri sendiri.

Jangan berhenti berangan kerana tiada yang mustahil dalam hidup selagi kita berusaha untuk mencapainya. Kerja keras, jika jatuh bangun semula kerana itu akan membuatkan kita lebih tabah dan mematangkan kita. Sentiasa tanya pada diri “siapa aku 5 tahun dari sekarang”

Kita juga kena sentiasa positif, setiap apa yang berlaku semua tu ada hikmahnya. Kena sentiasa kuat dan ingat Allah ada dengan kita. Jaga kelakuan, jangan sesekali pandang rendah pada seseorang kerana hidup ini macam roda. Sentiasa baik dengan semua orang dalam masa yang sama jangan pula biarkan orang pijak kepala kita.

Baca lagi: 3 Cara Bagaimana Menjadi Seorang Oportunis Dan Dapatkan 4 Biasiswa PhD Sekaligus


Terperangkap Dalam Banjir Di Kashmir, Pengalaman ‘Rare’ Aku Diselamat Helikopter Tentera India

Sekitar awal September 2014. Trip aku ke India waktu itu merupakan sebahagian dari fasa pertama misi aku menjelajah ke 50 buah negara sebelum berumur 25 tahun. Alhamdulillah 2017 ni dengan berbekalkan pengalaman ke 33 buah negara, aku masuk fasa kedua misi.

Masa tu aku pertama kali travel solo di Kashmir. Hari pertama sampai Srinagar, air Dal Lake dah mula melimpah. Dal lake ni macam pusat takungan air yang dikelilingi sungai pergunungan.

Aku terkandas dalam 3-4 hari tanpa elektrik, line telefon dan kenalan rapat. Tidur di hotel bayar separuh harga. Makan makanan yang abang-abang askar masak. Free of charge.

2 hari sebelum naik helicopter, kenalan baru warga India tempatan ajak naik Shiikara dan redah banjir untuk ke airport. Nasib baik aku fikir panjang sikit. Kalau tak, tak sempat lah nak cerita pengalaman ni kepada orang lain.

Pagi itu air dah mula penuhi kawasan sekitar hotel. Abang-abang askar suruh kami jalan kaki naik ke atas bukit. Bayangkan galas backpack 15kg jalan kaki naik bukit hampir 10km juga lah. Dah macam training askar. Haha.

Sampai atas bukit kena beratur tunggu giliran untuk naik helicopter. Rasanya aku orang yang ke 1500 menunggu giliran. Ada yang dah beratur dari semalam.

Masa tengah beratur tu aku join orang-orang India tempatan berebut panjat pokok epal liar Kashmir. Kami bertiga satu team. Seorang cari buah, seorang panjat dan seorang goncang dahan pokok.

Kerja aku kutip buah-buah epal yang jatuh. Epal liar ni buahnya agak kecil dan rasa tak manis sangat. Ada sorang mak cik India tu kesian kot tengok aku sorang-sorang. Dia bagi buah pear komersial 2-3 biji.

Kalau ikut giliran beratur, rasanya makan 2 hari juga lah baru aku dapat naik helicopter. So aku nekad bawa passport merah pergi jumpa pegawai askar yang bertugas. Nak minta pelepasan istimewa sebagai pelancong luar.

2 kali percubaan. Percubaan pertama gagal.  Kerana aku, telah berlaku rusuhan kecil sekejap. Haha. Kali kedua aku cuba, pegawai tu bagi lepas. Aku minta seorang askar teman aku jalan sebab takut orang-orang India yang beratur dari semalam tu marah. Pegawai tu tak mau teman. Dia suruh aku lari laju-laju.

Dengan berbekalkan backpack 15kg, aku lari panjat bukit mencanak. Orang India ramai-ramai yang tengah beratur tu siap ludah dan sumpah-sumpah marah aku. Haha.

Lepas naik helicopter ke airport Srinagar, aku naik flight  Hercules pula macam dalam filem The Expendables tu pergi Delhi. Sampai Delhi tengah malam aku kena scam dengan orang hotel pula. Haha. Alhamdulillah akhinya aku berjaya balik ke Malaysia dan bagi aku ini pengalaman best. Haha.

Walaupun dan lalui pengalaman begini aku tak serik. Sekarang aku merancang nak ke 17 buah negara lagi untuk lengkapkan misi 50 negara sebelum umur aku 25 tahun. Aku pecahkan negara-negara ini kepada trip-trip kecil. Siapa berminat nak join boleh baca itinerari dan detail trip di web aku di AtlasBiru.com.

Baca lagi: Travel Solo Ke Bekas Sarang Taliban Di Pakistan, Wanita Ini Kongsi 28 Tip Termasuk Mohon Visa


Travel 2 Minggu Di Pyongyang, Gadis Ini Berpeluang Lihat Presiden Kim Secara ‘Live’

Berkunjung dan travel ke Korea Selatan sudah ramai yang bejaya buat. Tapi tidak bagi Korea Utara. Negara yang masih mengamalkan dasar pintu tertutup dan pemerintahan komunis ini bukanlah negara yang mudah untuk dikunjungi.

Lawatan ke Korea Utara hanya boleh dilakukan melalui ajensi pelancongan yang diiktiraf oleh kerajaan Korea Utara. Bagi backpacker yang lebih gemar bergerak bebas, ini bukanlah pilihan yang mengembirakan.

Baru-baru ini saya berpeluang menemuramah seorang rakyat Malaysia yang telah dijemput berkunjung ke Pyongyang, Korea Utara. Beliau yang saya maksudkan adalah Cik Atira Ariffin, berusia 26 tahun dan berasal dari Kuala Lumpur.

Sedikit pengenalan tentang Atira yang telah menamatkan pengajian master beliau pada Julai 2016, graduan master dalam bidang arkitek dari Architectural Association School of Architecture, London ini pernah menetap selama 5 tahun di London.

Terkini Atira baru saja berpindah ke Amterdam sejak 4 bulan yang lalu selepas menerima tawaran kerja daripada firma arkitek antarabangsa terkemuka dan berpangkalan di sini iaitu UNStudio.

Ikuti temubual dan perkongsian pengalaman Atira tentang kunjungan beliau ke Pyongyang serta beberapa soalan tentang minat fotograf dan kembara beliau di bawah:

Vocket: Saya lihat Atira seorang yang meminati seni lukis dan fotografi. Bagaimana ia bermula dan apakah yang mendorong Atira terus aktif dan fokus sehingga kini.

Atira: Minat saya dalam bidang seni lukis bermula dari kecil lagi. Dorongan terbesar adalah ibubapa saya yang tidak pernah menghalang minat saya, terutama bapa yang juga berkerjaya di bidang yang sama dan juga mahir melukis.

Mereka sentiasa memberi sokongan penuh kepada saya. Untuk fotografi pula, saya dihadiahkan kamera filem analog pada hari jadi saya yang ke-12 tahun dan sejak itu saya mula berjinak dengan seni fotografi.

Kami sekeluarga berpindah ke Oxford, England ketika saya berusia 13 tahun atas urusan kerja ibu saya dan pengalaman tinggal di luar negara pada zaman awal remaja juga banyak memberi inspirasi terutamanya ketika travel bersama keluarga.

Sebagai anak sulung saya sering ‘ditugaskan’ untuk mengambil gambar ahli keluarga yang lain sewaktu kami bercuti bersama. Kami sering mengadakan road trip ketika musim cuti sekolah atau hujung minggu dan melawat banyak lokasi-lokasi menarik di sekitar United Kingdom, terutama kawasan semulajadi (nature) dan sepanjang tempoh itu saya banyak mengambil peluang untuk asah dan kembangkan skill fotografi saya.

Namun pada masa itu fotografi cumalah sekadar hobi. Saya mula menceburi hobi ini secara lebih serius sejak beberapa tahun lalu.

Pada saya, seni lukis dan fotografi adalah sesuatu yang progresif. Ia menuntut proses belajar yang berterusan dan saya sendiri seronok dan sentiasa ingin belajar sesuatu yang baru. Salah satu cara untuk saya kekal aktif adalah dengan sentiasa mencabar diri sendiri agar melakukan yang lebih baik.

Saya gemar mengkritik diri dan sangat susah berpuas hati dengan hasil kerja sendiri. Jadi saya sentiasa berusaha untuk perbaiki dan tambah skill sedia ada untuk mendapatkan hasil yang lebih baik.

Vocket: Saya lihat Atira juga aktif travel. Bagaimana pula dari segi kaitan antara travel dan seni? Adakah ia turut memberi kesan ke atas hasil seni yang Atira hasilkan? Atau adakah ia adakala turut menjadi sebahagian daripada projek yang Atira jalankan? Atau menjadi inspirasi kepada hasil seni yang di hasilkan?

Secara tidak langsung, saya akui travel sedikit sebanyak memberi inspirasi seni kepada saya terutamanya dari lawatan ke galeri-galeri dan pasar-pasar seni yang banyak mempamerkan artworks dari artis tempatan.

Sesetengah negara juga mempunyai genre seni dan budaya setempat yang bukan hanya tersendiri serta juga unik dan sangat kuat seperti di China, India, Afrika, Asia Tenggara, Timur Tengah dan lain-lain. Sudah menjadi tabiat bagi saya untuk mengumpul hasil seni lukisan dari setiap negara yang saya lawati.

Dari sudut fotografi pula, travel telah memupuk minat saya terhadap genre photojournalism. Jika anda melihat Instagram saya, majoriti gambar-gambar travel yang diupload adalah gambar berunsur photojournalism.

Saya jarang memotretkan diri sendiri sewaktu travel tapi lebih gemar merakam itipati tempat yang dikunjungi dalam bentuk yang paling natural – warna, tekstur, orang-orang di sana dan kehidupan harian mereka. Saya mahu kongsikan kehidupan dan apa yang dilihat tentang di tempat yang telah saya kunjungi dari lensa kamera dan mata saya.

Vocket: Pada tahun lepas Atira telah berpeluang travel ke Pyongyang, Korea Utara. Boleh kongsikan bagaimana Atira mendapat peluang ini dan adakah ia untuk projek tertentu? Maksud saya adakah ia sebahagian daripada projek seni Atira? Dan berapa hari Atira berada di sana?

Saya berpeluang ke Pyongyang setelah terpilih sebagai salah seorang daripada 5 pelajar untuk program architecture workshop yang di anjurkan oleh institusi pengajian saya. Ia merupakan program kolaborasi bersama Pyongyang University of Architecture. Saya di sana selama 2 minggu.

Saya juga mengambil peluang ini untuk membuat projek peribadi saya sendiri, iaitu dokumentari fotografi yang saya namakan ‘Unveiling Pyongyang’.

Vocket: Bagaimana perasaan Atira bila berpeluang ke negara yang boleh dikira sebagai masih misteri dan tersembunyi daripada dunia luar ini? Dan sejak bila Atira menyimpan impian mahu travel ke Korea Utara.

Atira: Sudah tentu teruja! Korea Utara adalah antara negara yang sangat ingin saya kunjungi. Sejujurnya saya telah lama menyimpan hasrat ini tetapi tidak pernah merancang secara serius. Jadi apabila institusi saya menganjurkan program ini tahun lepas, saya terus hantar permohonan dan portfolio saya.

Pada mulanya saya agak keberatan untuk turut serta kerana yuran yang dikenakan bagi program ini agak tinggi (sekitar RM15,000). Namun akhirnya ibubapa saya bersetuju untuk menanggung kos tersebut sebagai hadiah graduasi. Jadi saya amat berterima kasih kepada kedua ibubapa saya!

Vocket: Apakah antara perkara menarik yang dapat Atira lihat sewaktu di sana. Mungkin dari segi cara hidup, sikap penduduk negara ini, dan dari segi kemajuan dan pembangunan. Atau dari sudut lain berdasarkan pemerhatian Atira.

Atira: Antara yang sangat menarik bagi saya terutama sebagai pelajar senibina, adalah perancangan bandar (urban planning) bandar Pyongyang dan juga bangunan-bangunan di sana yang mempunyai pengaruh senibina Soviet, sama seperti di Russia dan di negara Eropah Timur.

Saya percaya ini berpunca daripada hubungan politik yang rapat antara Korea Utara dan Russia sewaktu di zaman pemerintahan presiden pertama Korea Utara iaitu Kim Ill Sung.

Ditambah sejak dahulu lagi kerajaan Korea Utara banyak menghantar pelajar senibina mereka untuk belajar di Rusia dan Eropah Timur. Oleh itu ibu negara mereka dibina mengikut gaya yang sama iaitu Stalinist Architecture dan Socialist Classicism.

Dari segi cara hidup pula, walaupun mereka kelihatan sedikit old-fashioned (bayangkan era 80-an), namun mereka menjalani cara hidup yang tidak terlalu berbeza dengan kita semua.

Vocket: Apakah peristiwa manis atau paling istimewa yang pernah Atira alami sepanjang di Pyongyang?

Atira: Berpeluang untuk berkawan rapat dengan pelajar-pelajar seni bina dari Pyongyang University of Architecture. Biasanya pelancong asing tidak dibenarkan sama sekali untuk berinteraksi dengan penduduk Korea Utara.

Namun sepanjang menjalani architecture workshop di sana, saya dan peserta lain dari luar berpeluang beramah mesra dan mengenali mereka dengan lebih dekat. Kami berkongsi cerita tentang dunia luar dan mereka berkongsi cerita tentang dunia mereka.

Mereka boleh berkomunikasi di dalam bahasa Inggeris walaupun sedikit terhad. Kami juga mempunyai translator dari Korea Utara yang membantu kami untuk berkomunikasi antara satu sama lain.

Pengalaman yang tidak dapat saya lupakan dan boleh dikatakan rare adalah kami bertemu Kim Jong Un in real life! Namun atas faktor sensitiviti dan undang-undang di sana yang melarang kami membawa kamera dan apa-apa peralatan elektronik sewaktu menghadiri perhimpunan politik bagi Workers Party of Korea, saya tidak dapat rakam dan abadikan pengalaman ini dalam bentuk gambar. Memang terasa sangat rugi.

Vocket: Ada tips atau info penting yang Atira kongsikan buat rakyat Malaysia yang ingin travel ke Pyongyang. Mungkin dari segi visa, jenis pengangkutan atau undang-undang yang mesti dipatuhi sewaktu di sana (atau tips berkenaan isu lain mengenai negara ini)?

Atira: Ramai yang salah faham tentang isu visa. Walaupun warganegara Malaysia dan Singapura tidak memerlukan visa ke Korea Utara, banyak presedur lain yang perlu dilalui.

Setiap pelawat mesti mempunyai surat jemputan rasmi daripada ejen rasmi (official agent) dan wajib berdaftar dengan mereka. Banyak kertas kerja dan dokumen-dokumen lain yang perlu disediakan.

Persediaan kami pengambil masa beberapa bulan. Anda tidak boleh sewenang-wenangnya ke sana tanpa persediaan.

Vocket: Pesanan buat pembaca vocket, jika ada

Atira: Jika berminat untuk membaca lebih lanjut tentang pengalaman saya di Korea Utara, boleh lawati Instagram saya atiraariffyn atau cari hashtag #unveilingpyongyang di mana saya banyak bercerita tentang pengalaman saya disana.

Untuk dokumentari fotografi peribadi saya sewaktu kunjungan ke Pyongyang boleh dibaca di issuu.com/atiraariffin

Majalah Masses bakal menyiarkan kisah penuh travelogue saya bersama photo essay di isunya akan datang yang bakal diterbitkan tidak lama lagi. Jadi sesiapa berminat boleh mendapatkan majalah tersebut. Majalah ini boleh didapati secara percuma di kedai-kedai kasut sneakers dan streetwear. Atau boleh kunjungi website mereka di http://masses.com.my/

Vocket: Info lain yang ingin Atira kongsikan, jika ada.

Atira: Sehingga kini, saya telah menjejaki 45 buah negara. Ia mungkin tidak banyak jika dibandingkan dengan traveller lain namun ia adalah satu pencapaian peribadi buat saya.

Baca lagi: Pandangan Anda Tentang Korea Utara Mungkin Berubah Selepas Melihat Ini


Lelaki Ini Bandingkan Pengalaman Travel Di Korea Utara Dengan Korea Selatan

Mungkin dipisahkan dengan jarak yang tidak terlalu jauh namun Korea Selatan dan Korea Utara ternyata membawa budaya dan pentadbiran yang sangat berbeza. Untuk mengetahui dengan lebih lanjut mengenai perbezaan diantara kedua-dua negara ini, Jacob Laukaitis selaku lelaki di dalam video ini telah mengembara ke Korea Utara terlebih dahulu sebelum ke Korea Selatan. Berikut merupakan apa yang sempat dirakamkan beliau berdasarkan pengalamn beliau travel ke dua negara ini.